Aspalathus cymbiformis is 'n plant wat hoort tot die genus Aspalathus. Die spesie is inheems aan die Wes-Kaap en vorm deel van die fynbos. Dit kom vanaf Piketberg tot by die Kaapse Skiereiland en Bredasdorp voor. SANBI Redlist Plants of the World Online


Stephen Watson (6 November 1954 – 10 April 2011) was 'n Suid-Afrikaanse digter en akademikus. Die meeste van sy poësie handel oor Kaapstad, waar hy gewoon het. Hy het Engels aan die Universiteit van Kaapstad gedoseer. Poems 1977-1982 (1983) In This City (1986) Cape Town Days (1989) Return of the Moon (1991) Presence of the Earth (1995) The Other City (2000) Selected Essays: 1980-1990 (1990) A Writer's Diary (1997) Hierdie artikel is ’n saadjie. Voel vry om Wikipedia te help deur dit uit te brei.


SA kan verwys na: Suid-Afrika, hoewel RSA meer algemeen is en die ISO-landkode ZA is. Saoedi-Arabië, 'n land in die Midde-Ooste (landkode: SA). Suid-Amerika, 'n kontinent in die suidelike halfrond. Suid-Australië, 'n staat in Australië. Senior Advokaat, regsgeleerde wat in die hof as pleitbesorger vir litigante optree. Stelsel Administrateur, rekenaarspesialis wat na 'n stelsel omsien. Sa., 'n afkorting vir Saterdag. s.a., 'n afkorting vir sine anno, sonder jaartal.


Die jaar 1998 was 'n gewone jaar wat volgens die Gregoriaanse kalender op 'n Donderdag begin het. Dit was die 98ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 5 Januarie – 'n Swaar ysreën tref die oostelike dele van Kanada en die Verenigde State en lei tot grootskaalse kragonderbrekings. 7–22 Februarie – Die 18de Olimpiese Winterspele word in Nagano, Japan, aangebied. 5–14 Maart – Die sewende Paralimpiese Winterspele word in Nagano, Japan, aangebied. 31 Maart – Quett Masire bedank as President van Botswana. 1 April – Festus Mogae word ingesweer as derde President van Botswana. 5 April – Die Akashi Kaikyō-brug, die grootse swaaibrug in die wêreld, wat Sjikokoe met Honsjoe verbind, word geopen. 10 April – Die Belfast-verdrag word onderteken. 21 Mei - Ná 32 jaar tree die Indonesiese president Soeharto af en word deur B.J. Habibie as derde president opgevolg. 10 Junie–12 Julie – Die 16de FIFA Sokker-Wêreldbekertoernooi word in Frankryk gespeel, wat deur dié land gewen word.


Die jaar 1983 was 'n gewone jaar wat volgens die Gregoriaanse kalender op 'n Saterdag begin het. Dit was die 83ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 10 Januarie - Die konsep tegnologiese singulariteit word vir die eerste keer geartikuleer deur die wetenskapfiksie skrywer Vernor Vinge in die Omni tydskrif. 18 April – 'n Selfmoordbomaanvaller vernietig die VSA ambassade in Beiroet, Libanon. 25 April – Pioneer 10 reis verby Pluto se wentelbaan. 20 Mei – Agtien mense is in die Kerkstraat-bomontploffing in Pretoria dood en 217 is beseer. 9 Junie – Margaret Thatcher herverkies as Britse Eerste Minister. 9–25 Junie – Die 3de Krieketwêreldbeker word in Engeland en Wallis aangebied en deur Indië gewen. 13 Junie – Pioneer 10 word die eerste mensgemaakte voorwerp om die sonnestelsel te verlaat. 18 Junie – Eerste Amerikaanse vrou in die ruimte: Sally Ride. 24 Junie – Sally Ride, die eerste vroulike ruimtevaarder van die VSA keer terug na die aarde. 5 Augustus – Die skip Castillo de Bellver slaan aan die brand en veroorsaak 'n groot olie-besoedelingsramp aan die Weskus van Suid-Afrika.


Die jaar 1331 was 'n gewone jaar wat volgens die Gregoriaanse kalender op 'n Maandag begin het. Dit was die 31ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. Dusjan die Grote word tsaar van Serwië.


Die jaar 1343 was 'n gewone jaar wat volgens die Gregoriaanse kalender op 'n Dinsdag begin het. Dit was die 43ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 27 Januarie – Pous Clemens VI publiseer sy bul "Unigenitus" wat die mag van die pous regverdig en die gebruik van aflate magtig. Geoffrey Chaucer, Engelse digter (presiese geboortedatum onbekend; † 1400) Majapahit onder koningin Tribhuwanā Wijayottunga Dewī verower die eiland Bali. A History of Modern Indonesia since c.1200 M.C. Ricklefs Macmillan International Higher Education, 2008, ISBN 1-137-14918-3, ISBN 978-1-137-14918-3


Die jaar 1361 was 'n gewone jaar wat volgens die Gregoriaanse kalender op 'n Donderdag begin het. Dit was die 61ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 2 Februarie – Guillaume de Grimoard (later Pous Urbanus V) word ab van die Benediktynerklooster in St. Victor in Marseille.


Die jaar 1908 was 'n skrikkeljaar wat volgens die Gregoriaanse kalender op 'n Woensdag begin het. Dit was die 8ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 27 April – Die Olimpiese Somerspele 1908 begin in Londen. 30 Junie – Die Toengoeska-voorval vind in Siberië plaas. 24 September – Die eerste Model T Ford word gebou. Henry James publiseer sy spookstorie The Jolly Corner. 8 Januarie – William Hartnell, Britse akteur († 1975). 9 Januarie – Simone de Beauvoir, Franse feministiese skryfster († 1986). 15 Januarie – Edward Teller, Hongaars-Amerikaanse teoretiese fisikus wat bekend is as Die vader van die waterstofbom († 2003). 4 Maart – James Norval, Suid-Afrikaanse teater- en filmakteur († 1970). 5 Maart – Rex Harrison, Britse verhoog- en rolprentakteur († 1990). 13 Maart – Walter Annenberg, Amerikaanse uitgewer, filantroop en diplomaat († 2002). 22 Maart – Louis L'Amour, Amerikaanse skrywer († 1988). 5 April – Herbert von Karajan, Oostenrykse dirigent († 1989).


Bulbine spongiosa is 'n plant wat inheems is aan die Wes-Kaap. Researchgate Plants of the World Online


Die jaar 344 was 'n skrikkeljaar wat volgens die Gregoriaanse kalender op 'n Saterdag begin het. Dit was die 44ste jaar van die 4de eeu n.C. In teenstelling met gewone jare het die jaar 366 dae en 'n 29 Februarie gehad. 13 April – Simeon, biskop van Persië word onthoof.


Edinburg (Engels: Edinburgh, uitgespreek [ˈɛdɪnb(ə)rə], luister (hulp·inligting); Skots-Gaelies: Dùn Èideann, [ˈt̪uːn ˈeːtʲən̪ˠ]; Skots: Edinburgh) is die hoofstad en tweede grootste stad van Skotland (naas Glasgow) met 'n bevolking van 482 640 in 2012. Edinburg is die sewende grootste stad in die Verenigde Koninkryk en sy tweede belangrikste toeristebestemming na Londen met sowat 13 miljoen besoekers per jaar. Edinburg lê aan die ooskus van Skotland se sentrale vlakte en aan die suidoewer van die Firth of Forth, net wes van die Noordsee. Die stad vorm saam met die omliggende plattelandse gebiede die City of Edinburgh council area. Edinburg dien sedert 1437 as die hoofstad van Skotland en is die setel van die outonome Skotse regering en parlement. Edinburg was een van die sentrums van die Skotse Verligting, waarby die Universiteit van Edinburg 'n belangrike rol gespeel het. Vanweë sy neo-klassieke boustyl het Edinburg reeds in die 19de eeu die bynaam "Athene van die Noorde" gekry.


'n Pandemie (vanuit Grieks: pan (alle) en demos (mense)) is 'n aansteeklike of oordraagbare siekte wat vinnig oor 'n land of groter gebied versprei. Dit is in werklikheid 'n epidemie, maar net op 'n wêreldwye skaal. Volgens die Wêreldgesondheidsorganisasie kan 'n pandemie ontstaan wanneer daar aan die volgende vereistes voldoen word: Die siekte wat uitbreek is onbekend aan die bevolking. Die siekte infekteer mense en veroorsaak ernstige siekte. Die siekte versprei maklik onder mense. 'n Siekte wat wyd verspreid is of die dood van baie mense veroorsaak het, is nie noodwendig 'n pandemie nie; dit moet ook aansteeklik wees. Só is kanker byvoorbeeld wél 'n siekte wat die dood van baie mense veroorsaak, maar word dit nie as 'n pandemie gesien nie omdat dit nie aansteeklik is nie. Epidemie Wikimedia Commons het meer media in die kategorie Pandemie.


In wiskunde is 'n keëlsnit 'n kromme wat gevorm word deur die snyding van 'n keël (meer nougeset 'n regsirkulêre keëloppervlak) met 'n vlak. Keëlsnitte sluit in sirkels, ellipse, parabole en hiperbole. Keëlsnitte is solank terug as 200 v.C. bestudeer toe Apollonius van Perga 'n stelselmatige studie oor hulle eienskappe onderneem het. Hoewel die Grieke reeds van die optiese eienskappe van die krommes ontdek het word dit egter eers teen die 16de eeu buite optika toegepas toe Johannes Kepler ontdek het dat planete in elliptiese wentelbane om die son beweeg en Galileo bewys het dat projektielbeweging parabolies is. Die keëlsnitte het almal unieke weerkaatsingseienskappe waarvan veral die van die parabool belangrik is vir satellietskottels, teleskope en by beligting. Parabole, ellipse, sirkels en hiperbole word ook as gevolg van estetiese en strukturele eienskappe algemeen in boukuns gebruik in byvoorbeeld hiperboloïde water- en verkoeltorings of die paraboliese boë van die Asphalt Green Aquacenter in New York. Verskillende krommes word gevorm afhangende van die hoek waarteen die snyding plaasvind.


Hierdie bladsy handel oor krag as 'n oorsaak om 'n liggaam in beweging te bring, vir ander gebruike sien krag (dubbelsinnig). Krag (in terme van fisika) word gedefinieer as enige oorsaak wat 'n liggaam van massa laat versnel. Die versnelling van die liggaam is in direkte verhouding met die krag in klassieke Newtoniese fisika. Die verhouding is deur Isaac Newton bestudeer en daaruit het hy sy tweede wet van beweging geformuleer. Newton se tweede wet van beweging kan as volg gedefinieer word: F → = m a → {\displaystyle {\vec {F}}=m{\vec {a}}} waar F krag is. m massa is. a versnelling is. Die SI-eenheid vir krag is dus vernoem na Sir Isaac Newton die Engelse wetenskaplike en staan bekend as slegs 'n newton (simbool "N"). Aangesien dat die naam van die eenheid nie 'n eienaam is nie, begin dit met 'n klein letter (behalwe by die begin van 'n sin) maar aangesien dat dit na 'n persoon vernoem is, is die simbool 'n groot letter.


Die harslag is die ingewande wat in die borsholte van die geslagte dier voorkom. Dit sluit in die hart, milt, longe, slukderm en gorrel en soms ook die lewer. Die Afrikanercuisine ken baie geregte waarby harslag die vernaamste bestanddeel is. Gewoonlik word na sulke geregte verwys as afval. Deesdae word onder afval egter veral enige gereg met pens en pootjies verstaan. Vir die etimologie van harslag verwys die Etimologiewoordeboek van Afrikaans (2003) na sy Nederlandse herkoms; daar bestaan hartslag wat 'die borsingewande' sowel as 'die klop van die hart' beteken. In Afrikaans het die woord hom volksetimologies gedifferensieer tot harslag (die ingewande) en as hartslag (die klop van die hart). Aangesien harslag soms taai kan wees hak of maal mense dit voordat dit in 'n gereg verwerk word. Varkhaksel en skaaphaksel is van die tipes geregte wat berei word.


Die rooibok (Aepyceros melampus) is 'n wildsbok wat in Afrika aangetref word. In Engels staan die bok bekend as die Impala. Die bok se wetenskaplike naam, Aepyceros melampus, is 'n samestelling van die Griekse aipos+ceros+melas+pous, oftewel "hoog"+"horing"+"swart"+"poot". 'n Volwasse rooibok weeg ongeveer 50 kg en het 'n gemiddelde hoogte van 90 cm. Soos die naam aandui, is die bok rooibruin van kleur met ligkleurige flanke, terwyl die pens onderlangs wit is. 'n Donker, kenmerkende M-vorm word op die agterstewe aangetref. Die ram het liervormige horings wat tot 90 cm lank kan word. Die rooibok is een van die volopste kleinboksoorte. 'n Rooibok kan met een sprong 10 m ver en 3 m hoog spring. Rooibokke kom in troppe voor, gewoonlik 'n ram met verskeie ooie. Indien 'n groot trop saam wei, word sogenaamde brandwagte uitgeplaas terwyl die ander bokke voortgaan om te wei of water te drink. Daar is gewoonlik twee of drie uitgegroeide ramme (let op hul horinglengtes) wat wagstaan aan die randjie van die trop.


Peter Gerald Hain (Nairobi, 16 Februarie 1950) is 'n politikus van die Britse Arbeidersparty. Hy was parlementslid in Londen vir Neath (Wallis) en het Noord-Ierland en Wallis in die Britse kabinet verteenwoordig (1991 tot 2015). Hain het as tiener van Suid-Afrika (hy was op Pretoria Boys High School) na die Verenigde Koninkryk verhuis en was 'n bekende anti-apartheidsaktivis[verwysing benodig] in die 1970's wat hom op die ontwrigting van Suid-Afrikaanse rugby- en kriekettoere na Brittanje toegespits het. Sy ouers was Suid-Afrikaanse anti-apartheidsaktiviste wat tot "verbande persone" verklaar is, kortliks in die tronk aangehou is, en deur die Suid-Afrikaanse regering verhoed is om te werk. Die familie het in 1966 na Londen verhuis. Oliver, Jonathan (22 Desember 2007). "While Blair converts to Catholicism, only 8 Ministers say they believe in God". Daily Mail (in Engels). London. Geargiveer vanaf die oorspronklike op 3 Oktober 2018. Hierdie artikel is ’n saadjie. Voel vry om Wikipedia te help deur dit uit te brei.


Casamance is die gebied van Senegal suid van die Gambië insluitend die Casamancerivier. Dit bestaan uit Basse Casamance (Ziguinchor-streek) en Haute Casamance (Koldastreek). Ziguinchor is die gebied se grootste dorp. Die gebied is laagliggend en warm, met heuwels in die suidooste en die ekonomie van Casamance maak hoofsaaklik staat op rysverbouing en toerisme. Dit het uitstekende strande aan die kus, veral by Cap Skirring. Die Diola is die dominante etniese groep in Casamance. Hulle ekonomies agtergeblewe is in vergelyking met die hele Senegal. Die gebied se ekonomiese toestand het bygedra tot 'n separatistebeweging ten gunste van onafhanklikheid of selfbestuur van Casamance, Movement of Democratic Forces of Casamance (MFDC). Die Casamance-konflik het al by tye in die laaste paar dekades van die 20ste eeu gelei tot geweldadige konfrontasies met Senegalese magte en tot sterftes. Casamance was die onderwerp van beide Franse en Portugese koloniale bedrywighede, voordat 'n grens onderhandel is tussen die Franse kolonie Senegal en Portugees-Guinee (nou Guinee-Bissau) in die suide. Casamance het 'n hoër gemiddelde reënval as die res van Senegal. Casamance.net (Frans)


Die nuwe Romeinse leërkamp Vetera naby Xanten word voltooi . Daar is onrus oor belastinge in Germania Inferior. Augustus se aangenome seun Drusus trek oor die Ryn naby Xanten die dal van die Lippe in om 'n veldtog teen die Germane te hou. Straatsburg word as Argentoratum ("Stad by die Rivier") gestig. Bonn word deur die Romeine as Bonna gestig. In Bonna organiseer Drusus die Classis Germanica, die vloot van die Ryn. Hy laat kanale soos die Fossa Drusiana grawe in wat later Nederland sal heet. Met sy skepe verken hy die kus van die Noordsee tot die huidige Denemarke . Augustus word pontifex maximus In Lugdunum begin Drusus met die bou van 'n Ara Pacis, 'n altaar van die vrede vir die Tres Galliae. Dit is die eerste Ara Pacis buite die een in Rome self. Marcus Vipsanius Agrippa, Romeinse generaal en staatsman (* 63 v.C.).


Paardekraal kan verwys na een van die volgende: Krugersdorp Paardekraal-monument Paardekraal-volksvergadering


Luis Carlos de Morais Junior (Lui Morais) is 'n Brasiliaanse filosoof en skrywer wat in Humaita, Rio de Janeiro gebore is. Hy het drie boeke oor populêre Brasiliaanse musikante in 2004 gepubliseer, naamlik: "Crisólogo, o Estudante de Poesia Caetano Veloso" (Die prosastudent Caetano Veloso), "Proteu ou A Arte das Transmutações" (Proteu of die veranderende kuns, oor die sanger Jorge Mautner) en "O Sol Nasceu pra todos (A História Secreta do Samba)". Hy is ook 'n digter, die titel van een van sy digbundels is Pindorama. Ander boeke sluit in: O Olho do Ciclope (filosofie), O Homem Secreto (novelle) en Larapio (gedigte). Lui Morais (pen naam van Luis Carlos de Morais Junior) is 'n Brasiliaanse professor en filosoof, poligraaf skrywer van boeke oor filosofie, alchemie, literatuur, xamanism, Brasiliaanse populêre musiek (Samba), films, bestuur, onderwys, doofheid, kritici, literatuur en ander aangeleenthede. Lui Morais is getroud met die skrywer Eliane Colchete, sy vennoot in verskeie romans en essays.


Vloeibare aardgas is aardgas (hoofsaaklik metaan, CH4) wat na 'n vloeistof omgeskakel is om die berging en vervoer daarvan te vergemaklik. Vloeibare aardgas neem ongeveer 1/600ste die volume van aardgas by atmosferiese druk in beslag. Dit is 'n kleurlose, reuklose, nie-giftige en nie-korrosiewe vloeistof. Die gas hou 'n brand- en vriesgevaar in en kan ook versmoring in beperkte ruimtes tot gevolg hê. Die vervloeiingsproses behels die verwydering van sekere komponente soos stof, helium, water en ander swaar koolwaterstowwe, wat probleme in die afstroom proses tot gevolg mag hê. Die aardgas word dan gekondenseer na 'n vloeistof wat naby aan atmosferiese druk is (Maksimum Vervoerdruk is vasgestel teen 25 kPa) deur dit te verkoel na 'n temperatuur van om en by -163 °C. Die verlaging in volume maak die vervoer daarvan oor lang afstande meer kostedoeltreffend in die gevalle waar lang pypleidings nie beskikbaar is nie. Waar die vervoer per pyplyn nie moontlik óf nie ekonomies is, kan die gas in spesiaal ontwerpte kriogeniese seevraghouers of tenkwaens in die vorm van vloeibare aardgas vervoer word.


'n Slapskyf is 'n databergingmedium wat bestaan uit 'n dun, slap, magnetiese medium wat in 'n vierkantige/reghoekige plastiekomhulsel verpak word. Slapskywe is in 1967 by IBM deur Alan Shugart uitgevind en was oorspronklik 8 duim / 200 mm groot. Die eerste persoonlike rekenaar wat 'n slapskyfleser gehad het, is in 1981 deur IBM vervaardig. Later is ook 5¼ duim / 133⅓ mm skywe vervaardig en meer onlangs die algemene 3½-duim / 90 mm stiffie. Slapskywe was sedert die middel van die sewentigerjare tot in die laat negentigs 'n gewilde medium vir databerging. Alhoewel slapskywe steeds 'n beperkte gebruik geniet, is USB-skywe, CD-ROM's en DVD-ROM's tans meer algemeen. Hierdie artikel is ’n saadjie. Voel vry om Wikipedia te help deur dit uit te brei.


Die Round House (32°3′22″S 115°44′29″E / 32.05611°S 115.74139°O / -32.05611; 115.74139) is die oudste gebou wat steeds staan in Wes-Australië. Dit is by Arthur Head in Fremantle geleë. Die gebou is in 1830 gebou en is ontwerp deur Henry Reveley en was die eerste permanente gebou in die Swanrivier kolonie. Die gebou is aanvanklik bedoel om as 'n tronk te dien en het agt selle en blyplek vir die tronkbewaarder gehad wat almal op 'n binnehof uitgeloop het. Die ontwerp is gegrond op die Panopticon, 'n soort tronk wat deur die filosoof, Jeremy Bentham, ontwerp is. Dit is gebruik om koloniale- en inboorling gevangenisse te huisves tot en met 1886 toe beheer oor die Convict Establishment tronk (tans die Fremantle tronk) oorgedra is na die kolonie. Hierna is die Round House as tydelike selle van die polisie gebruik tot in 1900, waarna dit die woning van die hoofkonstabel en sy gesin geword het. Daar is 'n gedenkplaat by die Round House wat deur die Royal Western Australian Historical Society daar geplaas is as deel van herdenking van die eeufeesjaar van Wes-Australië in 1929.


Analise, ook algemeen bekend as calculus (van die Latynse word calculus wat letterlik “klein klippie wat gebruik word om op te tel” beteken) is die wiskundige studie van aanhoudende verandering, in dieselfde manier wat geometrie die studie van vorm is en algebra die studie van die veralgemenings van rekeningkundige berekeninge is. Dit het twee hoof vertakkings, naamlik: differensiale calculus (wat die tempo van verandering en die helling van kurwes meet) en integrale calculus (wat die akkumulasie van hoeveelhede en die areas onder en tussen kurwes meet).  Hierdie twee vertakkings is verwant aan mekaar deur die fundamentele teorie van calculus. Beide vertakkings maak gebruik van die fundamentele notasies van konvergensie van die oneindigende reekse tot ŉ goed- gedefinieerde limiet. Oor die algemeen word aanvaar dat moderne calculus in die 17de eeu ontwikkel is deur Isaac Newton en Gottfried Leibniz. Vandag word calculus in ’n wye verskeidenheid velde gebruik; soos die wetenskap, ingenieurswese en ekonomie. Calculus is deel van moderne wiskundige opvoeding. ŉ Kursus in calculus word beskou as die begin tot ander, meer gevorderde kursusse in wiskunde..


Vir Villiersdorp, 'n nedersetting in die Wes-Kaap, sien Villiersdorp. Die dorpie Villiers aan die Vaalrivier in die Oos-Vrystaat is in 1882 op die plase Grootdraai en Pearson Valley gestig. Munisipale status het eers in 1917 gevolg. Villiers is na Louis de Villiers genoem, aan wie die plase behoort het. Nabygeleë dorpe: Warden (98 km) Heidelberg (60 km) Frankfort (33 km) Vrede (61 km) Die N3 nasionale pad gaan verby die dorp. Veeboerdery en mielieproduksie is die belangrikste boerdery. Villiers is naby verskeie vakansieoorde aan die Vaaldam. NG gemeente Villiers Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Chronological order of town establishment in South Africa based on Floyd (1960:20-26)" (PDF) (in Engels). pp. xlv–lii. Geargiveer (PDF) vanaf die oorspronklike op 13 Julie 2019. Besoek op 10 Augustus 2015. "Hoofplek Villiers". Sensus 2011.


Vir die dorp in die provinsie KwaZulu-Natal, sien Ladysmith. Ladismith is 'n dorp in die Kannaland munisipaliteit van die Tuinroetedistrik (provinsie Wes-Kaap, Suid-Afrika). Die dorp is sowat 300 km oos van Kaapstad aan die Roete 62 tussen Barrydale en Calitzdorp geleë. Ander belangrike dorpe in die omgewing is Laingsburg (85 km van Ladismith af) en Oudtshoorn (100 km). Die dorpsnaam word met 'n "i" gespel om verwarring met Ladysmith in KwaZulu-Natal te voorkom. Ladismith is in 1852 gestig en vernoem na Lady Juana Maria Smith (1798–1872), die eggenote van die destydse goewerneur van die Kaapprovinsie, sir Harry Smith. Ladismith het in 1862 'n munisipaliteit geword. Die raad het in 1970 'n wapen by die Buro vir Heraldiek geregistreer : In goud, 'n blou berg met gesplete top belaai met 'n aansiende olifantskop van natuurlike kleur. Die helmteken is 'n eland met 'n heraldiese fontein tussen sy voorpote, uitkomend uit 'n rooi muurkroon; die wapenspreuk is "Deus saxum meum est".


Carte blanche of Carte Blanche kan na een van die volgende verwys: 'n Blanko tjek — 'n tjek waarvan die bedrag nie ingevul is nie, en die ontvanger van die tjek dus enige bedrag kan invul. Om carte clanche te gee, is om aan iemand vryheid te gee om te doen wat hy wil. 'n Aktualiteitsprogram op M-Net.


Grey-Kollege is 'n parallelmedium seunskool in Bloemfontein en word allerweë as een van Suid-Afrika se voorste skole beskou. Sir George Grey, Kaapse goerwerneur, het tydens 'n besoek aan die nuwe Republiek van die OVS op 13 Oktober 1855 'n bedrag van £5 000 aan die Nederduitse Gereformeerde Kerk geskenk vir die oprigting van die Kollege in Bloemfontein. Die skool is amptelik op 17 Januarie 1859 met ds. (later dr.) Andrew Murray as eerste skoolhoof geopen. Die modelrepubliek, Bloemfontein en Grey-kollege het saam gegroei en ontwikkel – die skool onder leiding van skoolhoofde soos dr. Johannes Brill, mnre. James Lyle, Jock Meiring, J.M.B. Faure, A.K. Volsteedt, J.L. Cronje, dr. M.G. Heyns en mnr. Johan Volsteedt. Mnr. Deon Scheepers neem as skoolhoof oor in 2013. Dit was die eerste skool in die destydse Transgariep en voorloper van die Grey-universiteitskollege, die latere Universiteit van die Vrystaat. Dit is ook die derde oudste skool in die land. In 1950 is die sekondêre skool en die primêre skool geskei en het die primêre afdeling vinnig ontwikkel onder andere onder mnre.


Die vertaling van die res van hierdie artikel is steeds onvoltooid. Voel vry om self die res aan te pak, en verwyder dan hierdie kennisgewing wanneer die werk voltooi is. Wine is 'n sagteware aanwending wat poog om dit vir Unix-tipe rekenaars op 'n x86 argitektuur moontlik te maak om programme wat oorspronklik vir Microsoft Windows geskryf is te kan loop. Wine verskaf ook 'n sagtewarebiblioteek wat bekend staan as Winelib en ontwikkelaars sal help om Windows aanwendings te kan skep en verskuif na 'n Unix-tipe sisteem. Wine is 'n rekursiewe akroniem vir "Wine Is Not an Emulator" (wat in Afrikaans beteken: "Wine is geen emulator nie", die naam is ook gekies omdat dit die Engelse woord vir wyn is), is 'n Windows-aanpasbare bedryfstelsel vir POSIX-aanpasbare bedryfstelsels. Die Wine ontwikkelaars het die eerste beta uitgawe van Wine (uitgawe 0.9) op 25 Oktober in 2005 na 12 jaar se ontwikkeling vrygestel. Uitgawe 1.0 is op 17 Junie 2008 vrygestel onder die GNU Lesser General Public License (LGPL). Wine is dus vrye sagteware. "Winelib" (in Engels).


Blizzard is 'n hewige sneeustorm wat deur lae temperature, sterk winde en hoog opgewaaide sneeu gekenmerk word. Blizzards word gevorm wanneer 'n hoogdrukgebied met 'n laagdrukgebied ontmoet en die eersgenoemde se lugmassas horisontaal na die laagdrukgebied beweeg. Alhoewel sneeu- of winterstorms dwarsoor die wêreld voorkom, word die term blizzard gewoonlik net vir sneeustorms in Noord-Amerika gebruik. Maar selfs Noord-Amerikaanse nuusmedia verwys na 'n sterk winterstorm dikwels as blizzard, alhoewel hy nie aan die amptelike kriteria van hierdie soort storm voldoen nie. In Noord-Amerika word veral die noordoostelike Verenigde State en die oostelike maritieme provinsies van Kanada deur blizzards getref. Aangesien die klassifikasie van 'n sneeustorm as 'n blizzard baie ingewikkelde faktore behels, is daar 'n aantal verskillende definisies. Een van die mees gebruikte definisies is in 1958 deur die Verenigde State se Weerburo opgestel. Voordat 'n sneeustorm deur die Weerburo as blizzard beskou word, moet hy aan verskillende voorvereistes voldoen: die storm moet sigbaarheid verswak tot sowat 'n kwart myl of 400 meter, daar moet neerslag in die vorm van sneeu of ysreën wees, temperature moet daal tot by -7 °C (20 °F) of laer, en die storm moet deur windsnelhede van tenminste 35 myl (56 kilometer) per uur vir tenminste drie opeenvolgende ure gekenmerk word (wat gelykstaan aan sewe of meer op die Beaufort-windskaal).


Leeu-Gamka is 'n nedersetting in die Karoo langs die N1 nasionale pad, suidwes van Beaufort-Wes in die Wes-Kaap, Suid-Afrika. Die dorpie het ongeveer 2 700 inwoners in 2011 gehad. Dit was vroeër as "Bitterwater" bekend en 'n gewilde aandoenplek vir reisigers na die Noorde, aangesien dit een van die min plekke in die omgewing was wat drinkbare water gehad het. In 1879 is 'n klipgeboustasie met ’n lae platform opgerig en is dit herdoop tot "Fraserburgweg". Die eerste kerk en skool is in 1896 gebou en 'n hotel in 1898. Gedurende die Anglo-Boereoorlog is die hotel en van die ander geboue as 'n hospitaal gebruik deur die Britse magte. In die 1940's is die naam na Leeu-Gamka verander na aanleiding van die Leeu- en die Gamkariviere wat naby die dorp verbyloop. Die naam is saamgestel uit Afrikaans "leeu" en Khoi -gam- ‘leeu’ met -ka wat op ’n suigklank dui; dit is dus ’n verdubbeling van betekenis: ‘leeu-leeu’. Die laaste van die uitgestorwe Kaapse leeus is vermoedelik naby Leeu-Gamka in 1842 doodgeskiet.


Cygwin is 'n versameling vrye programmatuur-hulpmiddele wat oorspronklik deur Cygnus Solutions ontwikkel is om verskeie Microsoft Windows-weergawes in staat te stel om soortgelyke ondersteuning as 'n Unix-stelsel te lewer. Die hoofdoel daarvan is om programmatuur, wat vir POSIX-versoenbare stelsels (soos Linux, BSD en Unix) ontwikkel is, na die Windows-platform oordraagbaar te maak, terwyl die moeite byna beperk word tot die heropstelling van daardie stelsels op Windows. Programme wat met Cywin oorgedra word werk die beste op Windows NT, Windows 2001, Windows XP en Windows Server 2003, maar sommiges kan bevredigend uitgevoer word op Windows 95 en Windows 98. Cygwin word tans onderhou deur die werknemers van Red Hat, Netapp en andere. Dit is belangrik om in gedagte te hou dat alhoewel Cygwin header-lêers en kodeversamelings gebruik wat dit makliker maak om *nix-toepassings vir gebruik op Windows her saam te stel, dit nie Windows binêre programme direk versoenbaar maak met *nix binêre programme nie. Cygwin bestaan uit 'n versameling kode wat die POSIX stelselbevele omskakel na Win32 stelselbevele, 'n GNU ontwikkelingsketting


Neotel (SA) Bpk., voorheen SNO Telecommunications, is die tweede nasionale operateur (TNO) (Engels: SNO, vir Second National Operator) om vastelyn-telekommunikasiedienste in Suid-Afrika te lewer. Die maatskappy is op 31 Augustus 2006 in Kyalami in die noorde van Johannesburg bekendgestel. Neotel is die eerste maatskappy in Suid-Afrika wat direk met Telkom meeding in die vastelyn-telekommunikasiesektor. Die nuwe maatskappy kondig hulle besigheidsdienste op 15 November 2007, en hulle verbruikersdienste in Mei 2008 aan. Hulle besigheidsdienste sluit plaaslike en internasionale huurlyne (leased lines), asook 'n suite van stem-, data- (VPN), en Internetaanbiedings wat oor hulle versmelte, volgende-generasie netwerk gelewer word in. Hulle internasionale transitodienste was al vanaf September 2006 in die groothandel beskikbaar gewees. Hulle beplan om onder andere draadlose breëband tegnologieë in te span, wat nie net vir dataoordrag gebruik sal word nie, maar ook vir stemoordrag in die vorm van VOIP. Met die koms van 'n mededinger word verwag dat pryse in terme van hoëspoed internet (gemiddeld 250 Kb/s tot 750 Kb/s CDMA2000), breëband deur WiMax, en later ook hoëspoed breëband (xDSL en optiese vesel) verlaag sal word.


Die Suiddistrik is 'n distrik in die Suider-Afrikaanse land Botswana. Dit het in 2001 'n bevolking van 186 831 gehad en sy hoofstad is Kanye. Dit grens in die suide aan sy buurland Suid-Afrika. Hierdie artikel is ’n saadjie. Voel vry om Wikipedia te help deur dit uit te brei.


Praia is die hoofstad en grootste stad van Kaap Verde. Die stad het 'n bevolking van 151 436 in 2015. Die Praia Internasionale Lughawe is nabygeleë. Die eiland Santiago is in 1460 deur António da Noli ontdek. Die eerste nedersetting op die eiland was Ribeira Grande (Cidade Velha). Die dorpie Praia de Santa Maria is eers omstreeks 1615 genoem en het naby die natuurlike Praia hawe gegroei. Die hawens van Santiago was belangrike vir skepe wat tussen Portugal en die Portugese kolonies in Afrika en Suid-Amerika vaar. Tussen die einde van die 16de eeu en die einde van die 18de eeu het Ribeira Grande en Praia baie seerowery-aanvalle beleef, waaronder dié van Francis Drake (1585) en Jacques Cassard (1712). Vanweë sy strategiese posisie op 'n plato, het dit 'n beter beskerming teen seeroweraanvalle gehad, wat dit 'n groot voordeel bo die ouer stad Ribeira Grande (Cidade Velha) gegee het. Dit het Cidade Velha geleidelik vervang om die belangrikste nedersetting van Kaap Verde te word, en in 1770 die hoofstad van Kaap Verde geword.


Palanga luister (hulp·inligting) (Oud-Koers pa-langa: "by die moerasgat"; Duits Polangen, Pools Połąga) is die grootste en gewildste strandoord in Litaue met 'n oppervlakte van 10,976 vierkante kilometer en 'n bevolking van 17 642 in 2010. Palanga is aan die Oossee, sowat 20 kilometer noord van die seehawe en distrikshoofstad Klaipėda en sowat 300 kilometer noordwes van die Litause hoofstad Vilnius, geleë. Die grens met Letland is net 20 kilometer verder noordwaarts geleë. Palanga was eeue lank Litaue se enigste seetoegang sodat in die huidige stadswyk Šventoji al vroeg 'n seehawe aangelê is. Sedert die inlywing van Klaipėda (die vroeëre Duitse stad Memel) by Litaue in 1923/24 speel Palanga se hawe 'n minder belangrike rol. Die stad is vandag met sy sandstrande, wat oor 'n lengte van 20 kilometer vanuit die voormalige Memellandse grensdorp Nimerseta (wat sowat drie kilometer van die huidige stadskern af geleë is) tot by Būtingė strek, een van die gewildste vakansiebestemmings in Litaue.


Peter H. Duesberg (gebore 2 Desember 1936 in Münster, Duitsland) is tans 'n professor van molekulêre- en selbiologie aan die Universiteit van Kalifornië, Berkeley. Hy het bekendheid verwerf vir die identifisering en kartisering van die src-geen, die eerste erkende onkogeen in die 1970's. Tans is hy meer bekend vir sy kontroversiële siening dat MIV nie VIGS veroorsaak nie. Hierdie artikel is ’n saadjie. Voel vry om Wikipedia te help deur dit uit te brei.


Okeanos (Grieks: Ὠκεανός) was in die Griekse mitologie ’n seegod en Titaan. Hy is die verpersoonliking van die oseaan, wat deur die antieke Grieke beskou is as ’n enorme rivier wat om die plat aarde loop. Okeanos was ook in beheer van die opkoms en ondergang van die hemelliggame: Helios (die son), Selene (die maan) en die sterre. Volgens sommige geleerdes is Okeanos eers verbind met al die sout watermassas van die aarde, dus ook die Middellandse See. Namate die Grieke se kennis uitgebrei het, is hy al hoe meer beskou as die water ver van Griekeland waarvan min bekend was. Poseidon het volgens hulle oor die Middellandse See geheers. Op Griekse uitbeeldings het Okeanos dikwels ’n gespierde bolyf en die onderlyf van ’n slang. Hy het ’n lang baard gehad met een of twee horings op sy kop. Hy was die oudste van die Titane, die kinders van Uranus en Gaia. Hy en sy suster Tetis het saam 3 000 kinders gehad: die Okeaniede, seenimfe wat die verpersoonliking van alle vorme van water was.


Richard I Leeuehart (Frans: Richard Cœur de Lion, Engels: Lionheart; 8 September 1157 – 6 April 1199) was van 1189 tot met sy dood koning van Engeland. Hy was die tweede seun van Hendrik II en Eleonore van Akwitanië, een van die kunssinnigste persoonlikhede in Middeleeuse Europa. So het Richard hom ook as digter en troubadour bekwaam. Richard I se lewe en die keuses, wat hy gemaak het, weerspieël die feit dat hy meer was as net die koning van Engeland. Groot dele van sy besittings was op die Europese vasteland, in die weste van Frankryk, geleë, terwyl sy politieke belange nog verder gestrek het. Gedurende sy regentskap van tien jaar het hy slegs sowat ses maande lank in Engeland gebly. Ook was hy, net soos sy Normandiese voorgangers, Engels nouliks magtig. Sy Engelse onderdane het nogtans sy prestasies as kruisridder en militêre leier in die Heilige Land tydens die Derde Kruistog gewaardeer en bewonder. Engeland was vir die duur van sy afwesigheid immers in goeie hande en het tydens sy regentskap 'n bloeitydperk beleef. Hoewel Richard in Oxford, Engeland, gebore is, was hy nes die ander Plantagenêts eintlik Frans.


Hierdie artikel handel oor fisiese, wetenskaplike of wiskundige modelle. Vir 'n definisie van persone, wat modelwerk doen, sien gerus Model (persoon). 'n Model in die wetenskappe is iets wat in die plek van 'n werklike verskynsel bestudeer word, gewoonlik omdat die nodige eksperimente makliker op die model uitgevoer kan word. Gevolgtrekkings word van die model gemaak in die hoop dat hulle ook tot 'n meerdere of mindere mate in die werklikheid geldig sal wees. Fisiese modelle. Wiskundige modelle.


Winterstasie is 'n Afrikaanse musiekgroep van Potchefstroom in die Noordwes. Winterstasie bestaan uit Dewald Pieters (sang en kitaar), Hein Kruger(baskitaar), Dewald Buys (tromme) en Ruhan Wagener (kitaar). Vorige groeplede sluit in Niel Verster (baskitaar) en Dewald Buys (Tromme). Die groep is in die middel van 2008 begin en het 'n debuut-CD, Antimaterie, in April 2009 vrygestel. Op 26 Februarie 2009 verskyn hulle op Studio1 op MK met die eerste enkelsnit Wie is Jy?. Winterstasie beskryf hulself as progressiewe Afrikaanse rock. Winterstasie se musiek handel oor die gevoelens en emosies van misvertroue en mispersepsies in lewe en liefde. Hulle skryf hul musiek om mense wat dit hoor se pyn meer verdraagbaar te maak deur die boodskap deur te gee dat hulle nie alleen is nie. In elke liedjie is daar 'n deel wat die persoon daarin verligting en uitkoms kry, en sodoende word die probleem wat ondervind word aan die luisteraar oorgedra as 'n probleem wat wel 'n oplossing het. Die groep is genomineer in 'n MK-toekenning in 2009 vir Beste Nuweling en in 2010 vir die beste meewerking vir Outokrasie van die Hart saam met Bouwer Bosch van Straatligkinders.


Die artikel bevat 'n lys van atletiekrekords in Suid-Amerika: Tabel met Suid-Amerikaanse atletiekrekords vir mans: Tabel met Suid-Amerikaanse atletiekrekords vir vroue: Lys van Afrikaanse atletiekrekords Lys van Suid-Afrikaanse atletiekrekords Lys van Asiatiese atletiekrekords Lys van Europese atletiekrekords Lys van Noord-Amerikaanse atletiekrekords Lys van Oseaniese atletiekrekords


Hierdie artikel oor die Europese mitologie is ’n saadjie. U kan help deur dit uit te brei. Gamajoen is ’n profetiese voël in die Slawiese mitologie. Sy is ’n simbool van wysheid en kennis, en woon op ’n eiland in die ooste, naby die paradys. Nes die Sirin en die Alkonost, word sy gewoonlik uitgebeeld as ’n groot voël met die kop van ’n vrou. Sirin Alkonost Hierdie artikel is merendeels vertaal vanaf die Engelse Wikipedia-artikel en:Gamayun


Hierdie artikel oor die Europese mitologie is ’n saadjie. U kan help deur dit uit te brei. Bagiennik is die naam van watergeeste in die Slawiese mitologie. Hulle was verwant aan die badhuis-gees Bannik. Hulle was onderdanig aan Wąda, dame van die mere en vlak strome. Die Bagienniks het diep onder in mere en riviere gewoon. Hulle het ’n olierige stof uit hul neusgate vrygestel wat so warm was dat dit ’n mens kon brand, maar dit het ook genesende eienskappe gehad vir rumatiek, diep wonde, slegte spysvertering, hartsiektes en selfs onvrugbaarheid. Die teenwoordigheid van bagienniks kon gesien word aan borrels op die wateroppervlak of aan die donker en modderige kleur van die water. Hierdie artikel is merendeels vertaal vanaf die Engelse Wikipedia-artikel en:Bagiennik


Die Europese Verwysingskader vir Tale: leer, onderwys en evaluasie is 'n riglyn wat gebruik word om die vaardigheid van taalleerders van vreemde tale in Europa te beskryf. Dit is deur die Raad van Europa saamgestel as die hoofdeel van hul projek "Die leer van 'n taal vir Europese burgerskap" tussen 1989 en 1996, met die doel om 'n metode te verskaf waarvolgens alle tale in Europa geleer en geëvalueer kan word. Die ses verwysingsvlakke (sien onder) is vinnig besig om wye aanvaarding te kry as die Europese standaard vir die meting van 'n individu se taalvaardigheid. A Basisgebruiker A1 Deurbraak 'n Deurbraakgebruiker kan vertroude daaglikse uitdrukkings en basissinne gebruik en begryp wat gerig is op die bevrediging van konkrete behoeftes. Hy kan homself aan ander voorstel en kan vrae stel en beantwoord oor persoonlike gegewens, soos waar hy woon, mense wat hy ken en dinge wat hy besit. Hy kan op 'n eenvoudige wyse reageer, mits die ander persoon stadig en duidelik praat en bereid is om hom te help.


Joseph Schmidt (4 Maart 1904 – 16 November 1942) was 'n Joods-Oostenrykse tenoor en akteur. Hy is op die dorpie Davideny gebore in die destydse Oostenryk-Hongaarse provinsie Boekowina, wat later deel van Roemenië en uiteindelik Oekraïne geword het. As die seun van musikale ouers in 'n kosmopolitiese gebied, is hy as kind deur verskeie kulture beïnvloed. Buiten sy moedertaal, Jiddisj, het ook Roemeens, Duits, Frans en Engels vlot leer praat. Sy eerste stemopleiding ontvang hy as seunsalt in 'n sinagoge in Czernowitz, die destydse hoofstad van Boekowina, waar daar omstreeks sy geboorte meer as 20 000 Jode gewoon het, oftewel amper 'n derde van die totale bevolking. Sy talent het gou-gou aandag trek en teen 1924 het hy sy eerste solo-uitvoering gelewer waartydens hy tradisionele Joodse liedjies en arias van Verdi, Puccini, Rossini en Bizet gesing het. Kort daarna het hy na Berlyn verhuis en sang- en klavieronderrig by professor Hermann Weissenborn ontvang. Hy het na Roemenië teruggekeer vir sy militêre diensplig en 'n kantor in die sinagoge in Czernowitz geword.


Emídio Silva Falcão Brasileiro (* 19 Februarie 1962 in Irará, Brasilië is 'n skrywer, navorser, onderwyser en redenaar binne die Brasiliaanse spiritistiese beweging. Emídio Brasileiro is die skrywer van 'n aantal spiritistiese en opvoedkundige werke. Sy eerste boek, Um dia em Jerusalém ("Een Dag in Jerusalem") wat in 1988 verskyn het, het ook in die buiteland belangstelling gewek en is na Spaans en Italiaans vertaal. Brasileiro het daarnaas die eerste spiritistiese Akademie van Lettere in die Brasiliaanse deelstaat Goiás in die lewe geroep. Gegradueer in Regte van die Federale Universiteit van Goiás, met 'n nagraadse graad in Opvoedkundige Beplanning aan die Universiteit Salgado de Oliveira (Rio de Janeiro), ook 'n meestersgraad in Opvoedkundige Wetenskappe aan die Universiteit Portugeessprekende en Geesteswetenskappe en Portugese Technologies (Lissabon) en 'n doktorsgraad in die regte van die outonome Universiteit van Lissabon toe hy die teorie van Quantum Justisie ontwikkel. Saam met sy Brasiliaanse Marislei vrou, dit is verantwoordelik vir die meeste navorsing oor seksuele gedrag van die bevolking (1992-1994).


Die Kerkbode is die amptelike orgaan van die Nederduitse Gereformeerde Kerk wat in 1849 deur dr. Abraham Faure as De Gereformeerde Kerkbode opgerig is. Later het dit as De Kerkbode en Die Kerkbode bekendgestaan, maar in 2003 is die "die" in die titel laat vaar. Die blad verskyn elke twee weke. Dit is die oudste blad van sy soort in Suid-Afrika. In sy eerste 160 jaar het die Kerkbode 19 redakteurs gehad, onder wie bekende figure soos die omstrede teoloog prof. John du Plessis, ds. P.G.J. Meiring, latere leier van die Konserwatiewe Party dr. Andries Treurnicht, kerkleier en skrywer dr. Frits Gaum en skrywer en voormalige moderator Johann Symington. Die Kerkbode se sirkulasie het deur die jare gewissel tussen 10 000 en 50 000 en dit was in 'n stadium veel invloedryker as wat die omset 'n mens sou laat vermoed. In 2009 skakel die blad oor na 'n formaat wat meer aan 'n tydskrif as koerant herinner, maar dit dra steeds al die kerk se amptelike berigte asook die meeste betrekkings in die NG Kerk en in sy meer as 1 100 gemeentes.


Locnville is 'n Suid-Afrikaanse musiekduo wat uit die Kaapse jongelinge en tweelingbroers Brian en Andrew Chaplin bestaan. Die duo is in die Verenigde State gebore, alhoewel hul vader Suid-Afrikaans is en hulle vir die grootste deel van hul lewens in Suid-Afrika gebly het. Die Chaplins het 'n passie vir musiek begin ontwikkel toe hulle op die ouderdom van ses beide hul eerste kitare gekry het. Die twee het in omgewing Kaapstad fondse deur hul musiek bymekaar gemaak en het op die ouderdom van agt hul eerste enkelsnit, "Amnesia", laat opneem. Tussen die ouderdom van agt en twaalf het hulle op 'n rock-gebaseerde genre gefokus, aangesien Brian perkussie en Andrew kitaar gespeel het. In 2001 het die twee na die Verenigde State verhuis, waar hul styl sterk deur hip-hop beïnvloed is. Hulle het terug na Kaapstad verhuis, waar hulle slegs op hiphop- en kletskunsmusiek gefokus het. In 2005 en op die ouderdom van 15 het hulle by die 2005 Hip Hop Indaba opgetree, waar hulle die jongste deelnemers was. Die reaksie tydens en ná die optrede was grotendeels positief.


Ariarathes II (Grieks: Ἀριαράθης) was van 301 v.C. – 280 v.C. koning van Kappadosië. Hy was die seun van sy voorganger se oudste broer, Holophernes, en het na Armenië gevlug ná die dood van sy oom Ariarathes I. Ná die dood van goewerneur Eumenes het hy Kappadosië in 301 v.C. met die hulp van die Armeense koning herower, maar hy moes die opperheerskappy van die Seleukiede-dinastie aanvaar. Hy is opgevolg deur Ariamnes, die oudste van sy drie seuns. Hazel, John. Who's Who in the Greek World, "Ariarathes II", 1999 Head, Barclay. Historia Numorum, "Cappadocia", 1911 Smith, William (red.). Dictionary of Greek and Roman Biography and Mythology, "Ariarathes II" Geargiveer 4 Junie 2011 op Wayback Machine, Boston, 1867 Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Guido von List (Wene, 5 Oktober 1848 – 17 Mei 1919) was 'n skrywer en okkultis van Oostenryk. Hy is gebore in 'n baie vooruitstrewende handelsfamilie. Sy familie het 'n looiery as besigheid gehad maar Von List was nie baie suksesvol as besigheidsman nie. Hy het 'n karige bestaan gemaak deur artikels vir 'n tydskrif te skryf. In 1888 het hy suksesvol, 'n romanse met die naam Carnatum uitgegee. Die historiese romanse het 'n verhaal vertel van hoe Germane geveg het teen die Romeine. Hy het daarna nog twee suksesvolle romanses uitgegee wat voortgebou het op die tema. Sy skryfwerk het hom veral gewild gemaak onder die nasionalistiese Duitsers. In 1902 het Von List meer betrokke begin raak by die okkult nadat 'n oogoperasie hom omtrent vir 'n jaar lank blind gelaat het. In hierdie tyd het hy vele mistieke ervarings gehad wat geassosieer was met die ou Noorse Rune-alfabet. Hy het die gefragmenteerde inligting oor Germaanse paginisme begin bestudeer. Hy het oortuig geraak dat 'n klas van koninklike priesters, die Armanen, die Germaanse volke geregeer het.


Die Queensland Reds is ’n Australiese rugbyspan wat as ’n konsessie aan die Superrugbykompetisie deelneem sedert 1996. Voor 1996 was hulle ’n verteenwoordigende span was op meriete gekies is uit klubs wat in Queensland in kompetisies meegeding het. Met die bekendstelling van die professionele Super 12-kompetisie is beweeg na ’n model waar spelers gekontrakteer is deur die Queensland Rugbyunie, eerder as wat hulle gekies is van klubs af. Van 1996 tot 2005 was die Reds een van drie Australiese spanne wat in die Super 12 meegeding het saam met die Waratahs en die Brumbies. Queensland het nooit die eindronde van die Super 12 gehaal nie. Sedert 2006 het hulle in die uitgebreide Super 14 meegeding as een van vier Australiese spanne. Voor die era van Superrugby was Queensland ’n verteenwoordigende span wat gekies is uit rugbyunies binne die staat. Rugby in Queensland dateer sover terug as 1876 (dit is vermoedelik wanneer die eerste wedstryd gespeel is). In 1882 is die eerste inderstaatwedstryde gespeel tussen Queensland en Nieu-Suid-Wallis en die daaropvolgende jaar is die Queensland Rugbyunie gestig. In daardie seisoen het die eerste interstaatwedstryd in Brisbane plaasgevind by die Eagle Farm-renbaan, met Queensland wat met 12 - 11 gewen het.


Die diskografie van Meksikaans-Amerikaanse sangeres Selena bestaan uit haar hele sangloopbaan, wat met sewe onafhanklike ateljeealbums op Freddie Records begin het. Die eerste van hierdie albums was Selena Y Los Dinos, waaruit drie enkelspelers vrygestel is: "Se Acabo Aquel Amor", "Ya Se Va", en "Tres Veces No". In 1984 het Selena na Cara Records oorgeskuif. Nes haar eerste etiket, was "Cara Records" 'n klein platemaatskappy wat in Texas gebaseer was. In uitgawes onder hierdie etiket het Selena se vader, Abraham Quintanilla Jr., aan tien enkelspelers saamgewerk, sommige waarvan voorheen deur ander kunstenaars opgeneem is. Cara Records het egter nie al hierdie opnames aanvaar nie, op grond van kopieregkwessies. Gevolgluik het die etiket Selena — wat toe saam met haar familie as die handeling Selena y Los Dinos opgeneem het — se kontrak gekanselleer. Laat 1985 is Selena se tweede album onder die titel The New Girl in Town ten spyte van regsaksie uitgereik. Selena se geluk het hierdie 'n positiewe rigting ingeslaan met 'n platekontrak by GP Records en Manny Guerra aan die hoof van haar promosie.


Die 2009 ADSL-prysoorlog in Suid-Afrika is 'n prysoorlog wat laat in 2009 begin het toe 'n paar internetdiensverskaffers skielik die pryse van hul produkte drasties verlaag het. Die oorlog is begin nadat Afrihost die mark verras het met hul aanbieding van R29 per gigagreep vir internettoegang vir tuisgebruikers. Volgens Gian Visser, hoof- uitvoerende beampte (HUB) van Afrihost, was die grootste katalisator vir hierdie skielike verlaging van markpryse die ingebruikneming van die ondersese optieseveselkabel SEACOM in 2009, wat tot 'n toename in Suid-Afrika se internasionale bandwydte gelei het. Dit het weer laer internasionale bandwydtepryse tot gevolg gehad, wat internetdiensverskaffers aan eindgebruikers kon oordra. Axxess, Web Africa en G-Connect het kort ná Afrihost gereageer met hul eie prysverlagings. http://www.techcentral.co.za/qa-with-afrihost-ceo-gian-visser/13551/ http://mybroadband.co.za/news/broadband/12971-The-best-broadband-deals-Dont-fool.html Onderhoud tussen Techcentral.co.za en Gian Visser, HUB van Afrihost (en) Hierdie artikel is ’n saadjie. Voel vry om Wikipedia te help deur dit uit te brei.


Die artikel gee ’n oorsig van internasionale en nasionale vlae in Suid-Amerika. Vlag van die Andesgemeenskap Vlag van die Europese Unie Vlag van Mercosur Vlag van Organisasie van Petroleum Uitvoerende Lande Vlag van die Internasionale Organisasie van die Francofonie Vlag van die Unie van Suid-Amerikaanse Nasies Vlag van Argentinië Sien ook: Lys van Argentynse vlae Vlag van Bolivia Vlag van Brasilië Sien ook: Vlae van Brasiliaanse state Vlag van Chili Vlag van Colombia Vlag van Ecuador Vlag van Guyana Vlag van Paraguay Vlag van Peru Vlag van Suriname Vlag van Uruguay Vlag van Venezuela Vlag van Aruba (Koninkryk der Nederlande) Vlag van Bonaire (Nederland) Vlag van Curaçao (Koninkryk der Nederlande) Vlag van die Falklandeilande (Verenigde Koninkryk) Vlag van Frans-Guyana (Frankryk) Vlag van Suid-Georgië en die Suidelike Sandwicheilande (Verenigde Koninkryk) Die onderstaande Karibbiese en Sentraal-Amerikaanse state word soms saam met Suid-Amerika gegroepeer. Sien Vlae van Noord-Amerika vir ’n volle galery van die vlae van Sentraal-Amerika. Vlag van Panama Vlag van Trinidad en Tobago Vlae van Noord-Amerika Vlag van Gran Colombia Lys van lande Suiderkruisvlae Meison Wiphala


LIDO is 'n Letlandse selfbedienrestaurant-ketting wat in 1987 deur Gunārs Kīrsons, 'n vroeëre barman, in Riga gestig is. LIDO beskik oor altesaam nege bistro's en restaurante en het daarnaas ook belange in die hotel- en voedselbedryf. Die onderneming het meer as 1 000 werknemers in diens. LIDO-restaurante word gekenmerk deur hul besondere atmosfeer en binnedekor wat aan ou Letlandse tradisies ontleen is: die gebruik van hout vir binnedekor en meubels, tradisionele Letlandse musiek, en spyskaarte waarop vars bier en 'n groot verskeidenheid Letlandse geregte teen lae pryse aangebied word. Dié konsep maak van LIDO-restaurante 'n mededinger vir buitelandse kitskos-restaurantkettings op die plaaslike mark. Die maatskappy het intussen ook na die Estniese en Russiese mark uitgebrei en selfbedienrestaurante in Tallinn en Moskou geopen. Een van die bekendste LIDO-restaurantkomplekse, die LIDO atpūtas centrs ("LIDO ontspanningsentrum") in Riga, is as 'n ronde blokhuis ontwerp en beskik naas restaurante en kroeë met altesaam 1 500 sitplekke oor sy eie windmeul en vermaaklikheidspark met rolskaatsbaan. Op die spyskaart is meer as 1 000 Letlandse asook disse uit die voormalige Sowjetunie.


Kalmikies (Хальмг келн Xal‘mg keln; ook bekend as Wes-Mongools) word gepraat in die Republiek van Kalmikië in Rusland. Dit is die mees prominente dialek van die taal Oirat, wat tot die Mongoolse taalfamilie behoort. Die Oirat-volk is regdeur Eurasië versprei, met taamlike groepe in Wes-Mongolië en China. In Rusland het hulle bekend geword as die Kalmikiërs. Kalmikies word tans slegs deur ’n klein deel van die Kalmikiese volk gepraat. Sedert die grootskaalse deportasie van Kalmikiërs in 1943 nadat die Sowjetunie hulle van samewerking met die Nazi's beskuldig het, het hul taal begin agteruitgaan. Baie faktore het daartoe bygedra: die groot sterftesyfer onder Kalmikiërs, die wye verspreiding van die volk, die duur van die verbanning (14 jaar), die stigma om valslik beskuldig te word, ens. Nadat die volk in 1957 toegelaat is om terug te keer, het Russies die amptelike taal van hul outonome oblast geword. Boeke, koerante en tydskrifte is in die Cyrilliese alfabet gedruk en teen die laat 1970's het Russies die belangrikste onderrigtaal geword. Tydens perestroika is probeer om Kalmikies weer in ere te herstel en het dit die republiek se tweede amptelike taal geword.


Adidas AG is 'n groot Duitse vervaardiger van sportsware. Die maatskappy is vernoem na sy stigter, Adolf (Adi) Dassler. Dit is die tweede grootste vervaardiger van sportsware ter wêreld na Nike. Dit is die beheermaatskappy van die Adidas-groep, wat bestaan uit die Reebok-sportdragonderneming, 8,33% van die Duitse sokkerklub Bayern München, Taylormade vir gholf-toerusting, Maxfli vir gholfballe, Adidas gholf en Runtastic, 'n Oostenrykse fiksheidstegnologie-onderneming. Die maatskappy is deur Adolf Dassler in die huis van sy moeder gestig; sy ouer broer Rudolf het hom in 1924 vergesel onder die naam Gebrüder Dassler Schuhfabrik ("Dassler-broers Skoenfabriek"). Dassler het gehelp met die ontwikkeling van puntige hardloopskoene (spykers) vir verskeie atletiekbyeenkomste. Om die kwaliteit van spits-atletiese skoene te verbeter, het hy oorgegaan van 'n vorige model swaarmetaal-spykers na 'n kombinasie van seil en rubber. Dassler het die Amerikaanse naelloper Jesse Owens oorreed om sy handgemaakte spykers op die Olimpiese Somerspele 1936 te gebruik. In 1949, na 'n uiteensetting van die verhouding tussen die broers, het Adolf Adidas geskep, en Rudolf het Puma gestig, wat een van Adidas se mededingers geword het.


Mpande kaSenzangakhona (1798 - 1872) was vanaf 1840 tot sy dood in 1872 koning van die zoeloenasie gewees. Dit maak hom die langsheersende Zoeloekoning in die geskiedenis. Hy is 'n halfbroer van Shaka en Dingaan, wat hom beide as zoeloekonings voorafgegaan het. Hy is in Babanango in Zoeloeland gebore. Mpande is as 'n swakkeling relatief tot sy tydgenote beskou en terwyl ander half-broers verwyder is, is hy toegelaat om te bly lewe. Nadat Dingaan sy hoof inDuna, Ndlela kaSompisi opdrag gegee het om hom te vermoor, het Ndlela herhaaldelik uitgestel, aangesien hy besef het dat Mpande die enigste seun met kinders was, en dat die voortsetting van die bloedlyn noodsaaklik is vir die stabiliteit van die Zoeloenasie. Vir sy gebrek aan optrede is Ndlela later deur Dingaan tot die dood toe gemartel. In Januarie 1840 help Andries Pretorius vir Mpande in 'n opstand teen sy halfbroer Dingaan, waarna Dingaan na Swaziland (nou eSwatini) vlug en Mpande as koning van die Zoeloes getroon word. Die reëls vir opvolging in die Zoeloe-monargie was nie duidelik gedefinieer nie, maar volgens tradisie is die eerste seun van die Groot vrou as die opvolger beskou.


Die Sint Michail-kasteel (Russies: Михайловский замок; Michailofski zamok), ook bekend as die Ingenieurskasteel (Инженерный замок; Inzjenerni zamok), is ’n voormalige keiserlike woning in die historiese deel van Sint Petersburg, Rusland. Dit is van 1797 tot 1801 gebou as ’n woning vir keiser Paul deur die argitekte Vincenzo Brenna en Wasili Bazjenof. Die kasteel lyk van elke kant af anders omdat verskeie boustyle gebruik is. Die Sint Michail-kasteel het ’n klein somerpaleis van keiserin Elisabeth vervang, net suid van die Somertuin. Paul, wat altyd bang was vir sluipmoordaanvalle, het nie van die Winterpaleis gehou nie en het nooit daar veilig gevoel nie. Vanweë sy belangstelling in Middeleeuse ridders en sy vrees vir sluipmoordaanvalle het hy dit soos ’n kasteel laat bou. Dit word omring deur water van die Moika- en Fontanka-rivier en twee kanale wat spesiaal laat grawe is sodat die kasteel op ’n kunsmatige eiland lê wat net deur ’n ophaalbrug bereik kan word. Ironies is Paul in ’n sluipmoordaanval dood net 40 nagte nadat hy in die nuwe kasteel ingetrek het.


Vir ander gebruike van die woord of naam Kremlin sien Kremlin (dubbelsinnigheid). Die Moskouse Kremlin (Russies: Московский Кремль; Moskofski Kreml), soms net "die Kremlin" genoem, is ’n historiese gefortifiseerde kompleks in Moskou wat oor die Moskwa-rivier in die suide, Sint Basilius-katedraal en Rooiplein in die ooste en die Aleksander-tuin in die weste uitkyk. Dit omvat vier paleise, vier katedrale en die omringende Kremlin-muur met sy torings. Dit is ook die amptelike woning van die president van Rusland. Die naam "Kremlin" word ook dikwels gebruik vir die regering van die Sowjetunie (1922–1991) of tans die Russiese regering. Die terrein word reeds bewoon sedert die tweede millennium voor Christus. Argeologiese vondste op die terrein dateer uit die Brons- en Ystertydperk. Die Slawiërs het so vroeg as die 11de eeu hier gewoon. Tot met die 14de eeu was die terrein bekend as die grad van Moskou. Die woord "kremlin" is die eerste keer in 1331 gebruik en dis onbekend waar dit vandaan kom. Die "grad" is in 1156 aansienlik deur prins Joeri Dolgoroeki uitgebrei, in 1237 deur die Mongole verwoes en in 1339 in eikehout herbou.


Campinas is 'n stad in die noorde van die Brasiliaanse deelstaat São Paulo, sowat 100 km noord van die metropool São Paulo. Die stad het 'n bevolking van 1 080 999 in 2010 gehad en het 'n oppervlakte van 795,667 km². "Primeiros Dados do Censo 2010 - Dados: São Paulo. Instituto Brasileiro de Geografia e Estatística". Geargiveer vanaf die oorspronklike op 5 Desember 2010. Besoek op 2 Desember 2010. Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Jamaika is op 6 Augustus 1962 amptelik in gebruik geneem. Die vlag vertoon ’n geel Sint Joriskruis met die driehoeke aan die vlagpaal- en wapperkante in swart en die boonste en onderste driehoeke in groen. Die vlag bestaan uit die kleure groen, goud en swart. Swart simboliseer die krag en kreatiwiteit van die Jamaikaanse volk, goud stel die sonlig en die natuurlike rykdomme van die land voor en die groen verteenwoordig die hoop vir ’n goeie toekoms asook die land se rykdomme. Die drie kleure simboliseer ook die meeste Jamaikaners se herkoms (Afrika) voor. Die huidige ontwerp van die vlag het ontstaan uit voorstelle wat deur die publiek ingestuur is. Dit is oorspronklik ontwerp met drie horisontale bane maar die gevoel was dat dit te na aan die Tanganjikaanse vlag was. Daar is uiteindelik ’n Sint Andrieskruis ingevoeg en die huidige vlag het sy vorm aangeneem.


Gert (Gerrit) Maritz (* 1 Maart 1797 – † 23 September 1838) was 'n vername Voortrekkerpionier en -leier. Gerrit (ook Gert) Maritz was een van die belangrikste leiersfigure van die Groot Trek. Na die moord op Piet Retief en die neerlaag by Italeni, het hy die leiding in Natal waargeneem en grootliks daartoe bygedra dat die Groot Trek nie in Natal doodgeloop het nie. Gerhardus Marthinus (Gerrit of Gert) Maritz is op 1 Maart 1797 in die Suurveld in die distrik Graaff-Reinet gebore as een van 7 kinders. Sy ouers was Salomon Maritz en Maria Elizabeth Oosthuizen, wat daarvoor bekend was dat hulle die Evangelie onder die Swartes verkondig het. Op 14-jarige ouderdom het Gerrit, soos hy in die omgang bekend gestaan het, saam met sy ouers na Graaff-Reinet verhuis. In daardie stadium was hy reeds bewus van die onveilige toestande aan die Kaapse Oosgrens. Maritz is op 14 Mei 1820 met Angenitha Maria Olivier getroud. Op Graaff-Reinet het hy hom op wamakery toegespits en spoedig 'n welvarende sakeman geword.


Bugatti was 'n motorvervaardiger in Molsheim, Elsas (tans Frankryk) wat deur die Italiaans-gebore Ettore Bugatti gestig is. Bugatti-motors is tussen 1909 en 1963 vervaardig, en ná 'n pouse van vier dekades het die Duitse motorvervaardiger Volkswagen AG die historiese motorhandelsmerk in 2005 laat herleef. Bugatti word by die legendariese motorhandelsmerke van Europa gereken. Motors, wat deur Bugatti ontwerp en vervaardig is, was van die edelste en beste sport- en sedanmotors van hul tyd en het 'n legende van dié vervaardiger gemaak. Die oorspronklike Bugatti-motorfabriek is ná die Tweede Wêreldoorlog gesluit. Sedertdien is Bugatti twee keer nuwe lewe as motorhandelsmerk gegee. In 1987 het Romano Artioli die maatskappy Bugatti Automobili SpA in Italië gestig. Die ontwerp- en naamregte is in 1998 deur die Duitse Volkswagen AG oorgeneem. Sedertdien bestaan Bugatti weer as Bugatti Automobiles S.A.S.


Būtingė is 'n nedersetting aan die Litause Oosseekus en digby die grens met Letland. Dit maak deel uit van die munisipaliteit Palanga en is sowat 17 kilometer noord van sy middestad en vyf kilometer noord van die stadsdeel Šventoji geleë. Die plaaslike olieterminaal in besit van die Litause oliemaatskappy ORLEN Lietuva (vroeër Mažeikių Nafta) is in 1999 in bedryf gestel. Weens die gevaar van oliestortings (op 23 November 2001 is 59 ton olie in die Oossee gestort) is dit die teiken van omgewingsbewustes. Die Būtingė-terminaal is op die in- en uitvoer van Russiese ru-olie gemik en maak deel uit van 'n groter Litause olie- en gaskompleks. 'n Pyplynstelsel verbind die terminaal met Letland en Rusland. Sedert Julie 2006 is die olieterminaal vir ORLEN Lietuva die enigste moontlikheid om ruolie in te voer nadat die Družba-oliepyplyn uit Rusland deur die Russiese maatskappy Lukoil buite werking gestel is. In 2008 het die Būtingė-terminaal nege miljoen ton goedere gehanteer. (en) encyclopedia.com: Butinge Terminal Ready to Restart (en) www.worldportsource.com: Klaipėda State Seaport Wikimedia Commons het meer media in die kategorie Būtingė.


Damokles is 'n karakter in 'n Griekse legende wat vertel van die Swaard van Damokles. Die verhaal het blykbaar sy oorsprong in die verlore geskiedenis van Sisilië deur die romeinse geskiedskrywer Timaeus. Die Romeinse verteller Cicero het dit moontlik gelees in werke deur Diodorus Siculus. Hy het daarvan gebruik gemaak in sy werke en dit is hoe die verhaal deel geword het van die Europese kultuur. Die verhaal vertel van 'n howeling aan die hof van Dionysius die Tweede van Syracuse in Sisilië. Damokles het Dionysius gevlei en vertel hoe bevoorreg hy is om soveel mag en gesag te kan hê. Dionysius het toe aangebied dat Damokles vir 'n dag plekke met hom ruil sodat hy daardie voorreg vir homself kon smaak. Daardie aand is 'n banket vir Damokles gehou en het Damokles dit baie geniet om soos 'n koning behandel te word. Na aan die einde van die maal het Damokles opgekyk en 'n swaard bo sy kop sien hang wat aan 'n enkele perdehaar vasgemaak was. Damokles het toe dadelik sy aptyt verloor en versoek om te gaan. Dionysius het daarmee die konstante vrees waarmee 'n magtige man moet leef doeltreffend oorgedra.


Mecidiyeköy is ’n finansiële distrik van Istanboel, Turkye. Dit is ook een van die prominente besigheid-sentra van Istanboel. Verskeie prente van Mecidiyeköy Straatkaart van Mecidiyeköy[dooie skakel] Hierdie artikel is ’n saadjie. Voel vry om Wikipedia te help deur dit uit te brei. Koördinate: 41°04′N 29°00′O / 41.067°N 29.000°O / 41.067; 29.000


Die Hotel Astoria in Brussel is een van die mees gesogte en luukste hotelle in die stad. Die Hotel Astoria is 'n mitiese plek in Brussel, dit is eeue reeds die byeenkomsplek van konings en belangrike persone van die wêreld. Dit is gebou in 1909 ter viering van die Brussel World's Fair (1910), op versoek van koning Leopold II, en is ontwerp deur die bekende argitek Henri van Dievoet (1869-1931), 'n neef van Joseph Poelaert. Gebou in 'n ware Paryse gees, Louis XVI gevel gee dit' n aristokratiese voorkoms en die binneland in styl Louis XV is vol lof en beïndruk met hul majesteit. Dit blyk, net soos die Hotel Sacher in Wene, die Ritz in Parys, die Hotel Negresco in Nice of die Pera Palace in Istanbul, onder die legendariese luukse hotelle. Die hotel is sedert 2000 'n beskermde monument. Henri van Dievoet Gabriel van Dievoet Joseph Poelaert Hotel Astoria van Brussel, Tiara Hotels.


Mind Assault is 'n Suid-Afrikaanse musiekgroep wat in 2004 in Somerset-Wes deur Jacques Fourie, Francois Pretorius, Patrick Davidson, Stephan Lenhoff en Donovan Tose gestig is. Hul demo, Social engineering, met die Afrikaanse liedjies Magteloos en Jy is die een, is in 2005 vrygestel. Dit is gevolg deur hul debuut-album, Stigma (2008), wat vier Afrikaanse liedjies insluit. In 2006 het hulle saam met SacriFist deur Suid-Afrika getoer, en in 2008 saam met internasionale groepe soos Devil Driver (VSA), Carcass (VK), en Nile (VSA) gespeel. (Mind Assault 2010). 'n Afrikaanse snit, Stadig verblind, van hul album, Stigma, is ook op Kopskoot! ingesluit. Mind Assault. 2010. www.mindassault.com (9 Julie 2010 geraadpleeg). Senekal, B.A. 2011. Vervreemding in die ekstreem: ’n Oorsig oor normloosheid en sosiale isolasie in Afrikaanse ekstreme metal. LitNet Akademies, 8(1), Maart. http://www.litnet.co.za/cgi-bin/giga.cgi?cmd=cause_dir_news_item&cause_id=1270&news_id=98580&cat_id=201 Geargiveer 27 September 2011 op Wayback Machine Lys van Suid-Afrikaanse musiekgroepe Afrikaanse musiek Litnet-artikel oor Afrikaanse Metal Geargiveer 27 September 2011 op Wayback Machine


Leeukop is 'n kop in Kaapstad, Suid-Afrika, wat tussen Tafelberg en Seinheuwel geleë is. Die kop is 669 meter (2 195 voet) bo seevlak. Die piek skep 'n dramatiese agtergrond vir Kaapstad en is deel van die Tafelberg Nasionale Park. Kaapstad se voorstede omring die kop aan bykans alle kante, maar streng beheer deur die munisipaliteit het voorkom dat huise teen die hoër hange gebou word. Die gebied is van besondere belang vir die Kaapse Maleiergemeenskap, wat histories in die Bo-Kaap naby Leeukop gewoon het. 'n Aantal geskiedkundige grafte en tempels (kramats) van Maleise leiers is op die laer hange geleë. In die 17de eeu het die Nederlanders die kop Leeuwen Kop gedoop, terwyl Seinheuwel as die Leeuwen Staart (die Leeu se stert) bekend was. Die Engelse het in die 17de eeu na die kop as Sugar Loaf verwys. Leeukop is bekend vir sy skouspelagtige uitsig oor die stad, en die uur lange klim na die kruin is veral gewild tydens volmaan. Die hange is ook gewilde afspringpunte vir hangswewers.


Killianspas is 'n bergpas wat noordoos van Dordrecht en op die R396-grondpad tussen Barkly-Oos en Indwe in die Drakensberge lê. Die pas bereik 'n hoogte van 1 700 m bo seevlak en 'n maksimumhelling van 1:8. Hierdie pas is in die Oos-Kaap en moet nie met die gelyknamige Killianspas in die Wes-Kaap verwar word nie. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Modern Talking was 'n Duitse elektropopduo bestaande uit die sanger Thomas Anders en die komponis en vervaardiger Dieter Bohlen. Meer as 120 miljoen van hul albums is wêreldwyd verkoop voordat die twee sangers se paaie in 2003 geskei het. 1984 You're My Heart, You're My Soul 1985 You Can Win If You Want 1985 Cheri Cheri Lady 1986 Brother Louie 1986 Atlantis Is Calling (S.O.S. for Love) 1986 Geronimo's Cadillac 1986 Give Me Peace On Earth 1987 Jet Airliner 1987 In 100 Years 1998 You're My Heart, You're My Soul '98 1998 Brother Louie '98 1998 Space Mix + We Take The Chance 1999 You Are Not Alone 1999 Sexy Sexy Lover 2000 China In Her Eyes 2000 Donot Take Away My Heart 2001 Win The Race 2001 Last Exit To Brooklyn 2002 Ready For The Victory 2002 Juliet 2003 TV Makes The Superstar Hierdie artikel is ’n saadjie. Voel vry om Wikipedia te help deur dit uit te brei.


Lek kan na een van die volgende verwys: Lek, 'n voedingsmiddel wat vir vee uitgesit word Lêk, 'n pronkarea vir (veral) voëls, waar die mannetjies gelyktydig om die wyfies se aandag meeding Lek, die Albaniese geldeenheid Lek, 'n rivier in Nederland Lek, 'n tongbeweging Lek, 'n lekkasie, lekplek, syfering of sypeling


Tete is die hoofstad van die Tete provinsie, in noordwestelike Mosambiek. Hierdie artikel is ’n saadjie. Voel vry om Wikipedia te help deur dit uit te brei.


Maputo is die mees suidelike provinsie in Mosambiek. Die provinsie het sowat een miljoen inwoners (2006). Matola, met sowat 675,000 inwoners, is die hoofstad. Licuáti-reservaat Kuswoud van Maputaland Hierdie artikel is ’n saadjie. Voel vry om Wikipedia te help deur dit uit te brei.


Die Kaapse stompneus (Rhabdosargus holubi) is 'n vis wat endemies is aan die Suid-Afrikaanse kus en word aangetref vanaf St. Helenabaai tot by Maputo. In Engels staan die vis bekend as die Cape stumpnose. Die vis is silwer van kleur met 'n lemmetjie-geel lyn aan die kante van die vis. Die gemiddelde grootte van die vis is 20 cm maar kan tot 40 cm groot word en weeg dan 3.5 kg. Hulle kom voor in rotsgebied en sanderige bodems vanaf die strand tot in water wat 50 m diep is. Die onvolwasse vissies is volop in die seegras in strandmere. Die wyfies skiet kuit gedurende die winter in KwaZulu-Natal en van Julie tot Februarie in die Oos- en Wes-Kaap. Dit is 'n smaaklike eetvis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies First Field Guide to Fishes of Southern Africa. Rudy van der Elst. 1999. ISBN 978-1-86872-288-4 Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Coastal Fishes of Southern Africa. Phil & Elaine Heemstra. 2004.


Die strepie (Sarpa salpa) is 'n vis wat aangetref word aan die Suid-Afrikaanse suid- en ooskus, maar ook noordwaarts tot in die Middellandse See. Aan die suidkus staan dit ondermeer ook as die mooinooientjie bekend. In Suid-Afrikaanse Engels word dit strepie, bamboo-fish of stinkfish genoem. In die suide word dit veral aangetref vanaf Kaapstad tot by Maputo, maar noordwaarts is dit ook plek-plek te vinde langs die wes-Afrikaanse kuslyn tot in die Middellandse See. Die vis is silwer van kleur met 8-10 geel strepies oor die sye van die vis. Die gemiddelde groote van die vis is 20 cm maar kan tot 30 cm/1.3 kg groot word. Die vis hou meer in die vlak water en in getypoele en seegras-beddings in strandmere. Hulle word normaalweg manlik gebore en verander hul geslag na vroulik na ongeveer twee jaar. Hulle skiet kuit van April tot September in KwaZulu-Natal. Die vis is eetbaar wanneer dit nog vars is, maar word hoofsaaklik gebruik vir aas. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies First Field Guide to Fishes of Southern Africa.


Die Silwervis (Argyrozona argyrozona) is 'n endemiese vis wat aan die Suid-Afrikaanse suidkus voorkom vanaf Tafelbaai tot by die Oos-Kaap. Dit staan ook bekend as 'n Kapenaar en in Engels staan dit bekend as die Carpenter. Die vis se kop en lyf is silwer met sewe horisontale silwerpienk strepe met klein, blou kolletjies aan die sye. Die vis is gewoonlik 40 cm lank maar kan tot 90 cm lank word en weeg dan 4 kg. Die volwasse visse kom voor in water van 50 – 200 m diep by riwwe of rotsagtige seebodem. Die onvolwasse visse verkies riwwe nader aan die land in water wat 10 – 40 m diep is. Die Silwervis eet tjokka, ansjovis en sardyne. Die wyfies skiet kuit van Desember tot April. Dit is 'n gewilde eetvis. Die Papierbek Barbus mattozi, 'n varswater vis, staan ook bekend as die Silwervis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6. Gids tot die kusgebiede van Suid-Afrika. Jacana Media. 2007.


Die waterpeer (Syzygium guineense) is 'n boom wat aan die ooskus van Suid-Afrika voorkom en veral in KwaZulu-Natal. Dit kom ook voor in Mpumalanga, Limpopo en Zimbabwe. Dit lyk baie soos die waterbessieboom. Dit het 'n geoksiele subspesie Syzygium guineense (Willd.) DC. subsp. huillense (Hiern) F.White. Die boom se nasionale nommer is 557. Alfabetiese lys van Suid-Afrikaanse bome Van Wyk, Piet (2008). Field guide to the TREES of the Kruger National Park. Kaapstad: Struik. p. 183. ISBN 978-1-77007-759-1. https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8


М (kleinletter: м) is ’n letter van die Cyrilliese alfabet en moenie met die letter M/m in die Latynse alfabet verwar word nie. Dit word uitgespreek as /m/. In die ou Cyrilliese alfabet was die letter se naam misljete (мыслѣтє) en het dit ’n syferwaarde van 40 gehad.


У (kleinletter: у) is ’n letter van die Cyrilliese alfabet wat in Russies en Masedonies gebruik word en moenie met die letter Y in die Latynse alfabet verwar word nie. Dit word uitgespreek as /u/. In die ou Cyrilliese alfabet was die letter se naam oek (ѹкъ) en het dit ’n syferwaarde van 400 gehad.


Die Afrotropiese gebied is een van agt ekosones waarin die aarde se oppervlak opgedeel word. Die gebied strek oor Afrika suid van die Sahara-woestyn en die suide van die Arabiese Skiereiland. Madagaskar en verskeie naburige eilande word as 'n substreek van die ekosone gesien. Madagaskar beskik oor verskeie endemiese spesies, soos die lemur. Madagaskar en die Seychelle het in die verlede aan die superkontinent Gondwana behoort, en het tientalle miljoene jare gelede vanaf Afrika weggedryf. Die term Afrotropies word algemeen gebruik om die verspreiding van diere te beskryf. Die gebied word in die ooste, weste en suide deur oseane afgesper. In die noorde vorm die dorre Sahara 'n natuurlike versperring wat veroorsaak dat daar weinig wisselwerking met spesies in die Palearktiese gebied plaasvind. Hierdie artikel is ’n saadjie. Voel vry om Wikipedia te help deur dit uit te brei.


Die Bleekkopklopkloppie (Cisticola cinnamomeus) is 'n gelokaliseerde standvoël in vogtige grasveld en om vleie en laagtes; sommiges trek in die winter na laer hoogtes. Die voël is 10 cm groot en weeg 10 gram. In Engels staan die voël bekend as die Pale-crowned Cisticola. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Cisticola brunnescens". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. Besoek op 26 November 2013.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Ludwig Wilhelm Erhard (* 4 Februarie 1897 in Fürth; † 5 Mei 1977 in Bonn) was 'n Duitse politikus (CDU) wat tussen 1949 en 1963 as federale minister van ekonomie en tussen 1963 en 1966 as tweede bondskanselier van Wes-Duitsland gedien het. Erhard, wat sy doktersgraad in ekonomie aan die Johann Wolfgang Goethe-Universiteit van Frankfurt am Main verwerf het, het 'n leidende rol in die na-oorlogse ekonomiese hervormings en herstel in Wes-Duitsland gespeel, veral as minister van ekonomie in kanselier Konrad Adenauer se kabinet voordat hy in 1963 self kanselier geword het. Met sy steun vir 'n sosiale markekonomiese stelsel, wat hy in sy leuse Wohlstand für alle ("Welvaart vir almal") opgesom het, het hy 'n vinnige ekonomiese opswaai bevorder waarna as die "ekonomiese wonder van Duitsland" (Wirtschaftswunder) verwys word.


Die Zonderwater-gevangenis is 'n tronk in Cullinan, 10 km buite Rayton in Gauteng, Suid-Afrika. Dit word deur die Suid-Afrikaanse Departement van Korrektiewe Dienste bestuur. Sommige van Suid-Afrika se mees berugte gevangenes in die geskiedenis is hier aangehou. Bekendes wat hier aangehou is sluit in: Demetrios Tsafendas, moordenaar wat Hendrik Verwoerd, op 6 September 1966 doodgesteek het; André Stander, Suid-Afrikaanse polisieoffisier en 'n bankrower; Twee lede van die sogenaamde Waterkloof-vier; Lede van die Boeremag. Lys van gevangenisse in Suid-Afrika Koördinate: 25°41′2″S 28°32′50″O / 25.68389°S 28.54722°O / -25.68389; 28.54722 Hierdie artikel is ’n saadjie. Voel vry om Wikipedia te help deur dit uit te brei.


Tomoaki Makino (gebore 11 Mei 1987) is 'n Japannese sokkerspeler. Hy het vir die Japanse nasionale sokkerspan uitgedraf. "2018 FIFA World Cup Russia – List of Players" (PDF). FIFA.com. Fédération Internationale de Football Association. 4 Junie 2018. Geargiveer vanaf die oorspronklike (PDF) op 19 Junie 2018. Besoek op 19 Junie 2018. Wikimedia Commons het meer media in die kategorie Tomoaki Makino. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Genki Haraguchi (gebore 9 Mei 1991) is 'n Japannese sokkerspeler. Hy het vir die Japannese nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Farini die Grote was 'n Amerikaanse avonturier, akrobaat, kunstenaar en skrywer wat beweer het dat hy in 1885 die Verlore Stad van die Kalahari gevind het. Gilarmi Antonio Farini is as William Leonard Hunt in 1839 in New York gebore en sterf op 89-jarige ouderdom in Ontario, Kanada. Aanvanklik was hy 'n beesboer, maar het as koorddanser oor die Niagarawaterval bekend geword. In New York en Londen reël hy uitstallings by verskeie vermaaklikheisentrums. By die jagter Gert Louw, die leier van 'n groepie Boesmans, hoor hy verhale van goud en diamante in die Kalahari en wonder hy oor die moontlikheid van beesboerdery daar. Hy bring 'n ekspedisie op die been om die Kalahari en sy mense van naderby te leer ken. Sy seun Lulu, 'n kunstenaar en fotograaf, vergesel hom. Vanaf Griekwastad gaan Farini, Lulu en Gert Louw as gids oor die Oranjerivier, via Kuis, Lehututu en Gantsi na die Ngamimeer. Daarna weer suid oor die Nossobrivier na Mier. Vandaar na die Augrabieswaterval en Upington. Alhoewel die verkenningstog maar 'n ses weke geduur het, het die geselskap gely aan honger en dors.


Die Lantana (Lantana camara) is 'n stekelrige struik en indringerplant wat in subtropiese bosveld en droë woude voorkom. Dit behoort tot die Verbenaceae familie. Dit is wêreldwyd as 'n indringerspesie verklaar, en is veral 'n probleem op eilande en ook in Australië. Die plant is giftig vir vee. Die lantana het digte, helderkleurige en aanskoulike blomhofies. Die plant is 'n genaturaliseerde spesie in Suid-Afrika. Wikispecies het meer inligting oor: Lantana Watter Boom is dit? Eugene Moll 2013 ISBN 978 1 77007 832 1 Lantana camara. Germplasm Resources Information Network (GRIN). Alfabetiese lys van Suid-Afrikaanse bome Lys van indringerplante in Suid-Afrika


Grafskending of grafskennis beteken die moedswillige vernietiging of beskadiging van grafte. In teenstelling met grafroof is grafskennis meestal suiwer vernielsug. Grafskending is volgens die Suid-Afrikaanse Wet op Nasionale Erfenishulpbronne 'n misdaad. Die verwydering van (blom)versierings, aangeplante bome, ystertralies of sierhekke word ook hierby ingereken. Elke ongemagtigde ingryp of verandering in die toestand van 'n graf is, maar wel met die plaaslike wetgewing ingereken, gewoonlik 'n misdaad. Volgens die Wet op Nasionale Erfenishulpbronne, No. 25 van 1999, word 'n graf omskryf as 'n plek van teraardebestelling en sluit die inhoud, grafsteen en ander aanduiding van so 'n plek in, asook enige ander struktuur op of waarmee so 'n plek geassosieer word. Grafte en begraafplase word as Nasionale Eiendom beskou.


Egodistoniese seksuele oriëntasie is ’n geestesteuring wat gekenmerk word deur ’n seksuele oriëntasie of aangetrokkenheid wat nie ooreenstem met die geïdealiseerde selfbeeld van ’n persoon nie, met ’n gevolglike angs en ’n begeerte om die oriëntasie te verander of gemakliker te raak daarmee. Die Wêreldgesondheidsorganisasie (WGO) stel dit egter duidelik dat geen spesifieke seksuele oriëntasie self (heteroseksualiteit, homoseksualiteit of biseksualiteit) as ’n geestesteuring beskou word nie. Die WGO lys egodistoniese seksuele oriëntasie in die ICD-10 as ’n steuring in seksuele ontwikkeling en oriëntasie. Dit kom voor wanneer ’n persoon se seksuele oriëntasie duidelik is, maar die pasiënt ’n ander gedrags- of psigologiese steuring het wat veroorsaak dat hy dit wil verander. Die kategorie "egodistoniese homoseksualiteit" is in 1987 uit die Diagnostiese en Statistiese Handleiding van Geestesteurings van die Amerikaanse Psigiatriese Vereniging verwyder. Seksuele steurings kom egter steeds in die handleiding voor; een van dié steurings is "volhardende angstigheid oor ’n persoon se seksuele oriëntasie", wat ooreenstem met die ICD-10 se "egodistoniese seksuele oriëntasie".


Soshanguve is 'n dorp in Suid-Afrika, geleë sowat 25 km noord van Pretoria in Gauteng-provinsie. Dit is onder beheer van die Tshwane-metroraad en het ongeveer 403 200 inwoners in 2011 gehad. Dit is in 1974 gestig op grond wat bestem was om 'n tuislanddorp te word langs Mabopane in Bophuthatswana. Inwoners sou hervestig word van Atteridgeville en Mamelodi, beide in Pretoria. Dit het later deel van die Stad Tshwane Metropolitaanse Munisipaliteit geword. Die naam Soshanguve is 'n afkorting vir Sotho, Shangaan , Nguni , Venda , synde die tale wat in hierdie dorp gepraat word. Aanvanklik was Soshanguve bekend as Mabopane-Oos voor die tuisland Bophuthatswana 'n onafhanklike staat geword het in Desember 1977. sedertdien het Mabopane-Wes bekend gestaan as Mabopane en dit het onder beheer van Bophuthatswana tuisland geval, terwyl Mabopane-Oos bekend was as Soshanguve wat onder die Transvaal-administrasie geresorteer het. Soshanguve was die toneel van uitgebreide onluste wat verband gehou het met swak dienslewering in Januarie 2006. Dit was ook die tuiste van Smangaliso Mkhatshwa, die katolieke priester, wat verban is uit Transkei deur die apartheidregering totdat hy later 'n lid van die eerste post-apartheid parlement geword het in 1994 en later ook burgemeester van Tshwane.


Neil du Preez is in 1984 in Suid-Afrika; Rustenburg, Noordwes gebore. Hy matrikuleer aan Hoërskool Grenswag in 2003. Nëil het op 'n vroeë ouderdom begin sing en as Kleuter het hy ure lank homself, familie en vriende vermaak. Op 5 jarige ouderdom het hy sy heel eerste talent kompetisie by Loskopdam Aventura Oord gewen. Op skool het Nëil verskeie A+ Diplomas in Eisteddfods gewen en het ook aan verskeie musiekblyspele, kore en revues deelgeneem waarvan hy Solo's gesing het. Op negejarige ouderdom het Neil en sy broer Johan, tans sy bestuurder, saam opgetree en gehore vermaak. Hul het bekendheid verwerf met hul album "Ons Bring Hulde" wat einde Junie 1993 vrygestel is. Hul was ook deel van "Simeon en Tjommies" en het saam met Sonja Heroldt en Simeon Hamman getoer en opgetree. In 1997 nader die kulkunstenaar Chester hul om saam met hom vertonings te doen en staan hul bekend as "The New Generations". In die jaar 2002 slaan Neil baie mense se voete onder hulle uit toe hy Rustenburg Coca-Cola Pop Idols wen, wat deur Rikus Nel, Zak van Niekerk, Blackie Swart en ander beoordeel was, Streets of Gold Produksies het vir hom 'n Demo CD opgeneem.


Die Seekatkiepersol (Cussonia arborea) is 'n middelgroot boom wat groei in miombo-bosveld, dikwels op klipperige plekke. Die boom het handvormige saamgestelde blare. Die aarvormige bloeiwyses, wat soos ’n seekat se vangarms lyk, gee vir die boom sy naam. Watter Boom is dit? Eugene Moll 2013 ISBN 978 1 77007 832 1 Richard, Achille (1848) Tentamen Florae Abyssinicae seu Enumeratio Plantarum hucusque in plerisque Abyssiniae 1: 356. Moll, Eugene (2013). "Kiepersolfamilie". Watter Boom Is Dit? (Kindle-uitgawe). Random House Struik. pp. Location 4147.[dooie skakel] Lys van uitheemse bome wat in Suid-Afrika voorkom Alfabetiese lys van Suid-Afrikaanse bome Wikimedia Commons het meer media in die kategorie Seekatkiepersol. Wikispecies het meer inligting verwant aan Seekatkiepersol Hierdie artikel is ’n saadjie. Voel vry om Wikipedia te help deur dit uit te brei.


Sir Seretse Khama Internasionale Lughawe (IATA-kode: GBE, ICAO: FBSK), geleë 15 kilometer (9 myl) noord van Gaborone, is die internasionale lughawe van die hoofstad van Botswana. Die lughawe is vernoem na Sir Seretse Khama, die eerste president van Botswana. Dit is in 1984 geopen en bied goeie kapasiteit om streeks- en internasionale lugverkeer te hanteer en het die grootste passasiersbeweging in die land. Die gebied rondom Sir Seretse Khama Internasionale Lughawe is byna volledig omring. Die klimaat is oor die algemeen warm. Die gemiddelde temperatuur was 23 °C. Die warmste maande is November op 30 °C, en koudste Junie, met 14 °C. Die gemiddelde reënval is 460 millimeter per jaar. Die natste maand is Desember met 109 mm reën, en die droogste in Mei met slegs 2 mm. Air Botswana — Kaapstad, Francistown, Harare, Lanseria-lughawe, O.R. Tambo Internasionale Lughawe, Johannesburg, Kasane, Lusaka, Maun, Jomo Kenyatta Internasionale Lughawe, Nairobi, Victoria-waterval Airlink — O.R. Tambo Internasionale Lughawe, Johannesburg Kenya Airways — Jomo Kenyatta Internasionale Lughawe, Nairobi South African Express — O.R. Tambo Internasionale Lughawe, Johannesburg TAAG Angola Airlines — Luanda Die Botswana Weermag se "VIP Flight Wing" is by die lughawe gestasioneer.


Die lugredery Virgin Atlantic, 'n handelsnaam van Virgin Atlantic Airways Limited, is 'n Britse lugredery met meerderheidsbesit deur Sir Richard Branson se Virgin Group. Die groep besit 51% van die lugredery en Delta Air Lines van die VSA besit die oorblywende 49%. Virgin Atlantic se hoofkantoor is in Crawley, Wes-Sussex, Engeland, naby Lughawe Londen-Gatwick. Die lugredery is in 1984 gestig en was oorspronklik deur mede-stigters Randolph Fields en Alan Hellary beplan om vlugte tussen Londen en die Falkland-eilande te onderneem. Die paar ontmoet Richard Branson en deur onderhandelinge word die lugredery herdoop na "Virgin Atlantic". Die eerste vlug van Gatwick na Newark Liberty Internasionale Lughawe is op 22 Junie 1984 onderneem. Virgin Atlantic maak gebruik van 'n gemengde vloot van Airbus en Boeing wyerompvliegtuie en opereer tussen die Verenigde Koninkryk, Noord-Amerika, die Karibiese eilande, Afrika, die Midde-Ooste, Asië en Australië vanaf sy belangrikste basis by Gatwick met sekondêre basisse by Lughawe Londen-Heathrow en Manchester. Die lugredery onderneem binnelandse vlugte in die Verenigde Koninkryk sedert 31 Maart 2013. Dit is administratief geskei van ander Virgin-handelsmerke.


Masaaki Kato (加藤 正明, Kato Masaaki?, 22 Desember 1958 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Yahiro Kazama (風間 八宏, Kazama Yahiro?, 16 Oktober 1961 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


2 Eskader SALM is 'n aktiewe eskader van die Suid-Afrikaanse Lugmag (SALM). 2 Eskader is die gevegseskader van die SALM en gebruik die JAS39 Gripen vliegtuig. 2 Eskader is by die Makhado Lugmagbasis by Louis Trichardt, Limpopo gestasioneer. 2 Eskader is in Januarie 1939 by Waterkloof Lugmagbasis gevorm. "2 Squadron SAAF". www.saairforce.co.za. Besoek op 29 Junie 2014. (en)


'n Koester is 'n klein voëltjie met 'n bruin-grys kleur bolangs en ligter grys of bont onderlangs, wat veral in oop grasvelde aangetref word. Hierdie voëls, met uitsondering van die goudkoester, behoort aan die genus Anthus, wat onder die familie Motacillidae ressorteer. Anthus antarcticus Anthus australis Anthus berthelotii Anthus bogotensis Anthus brachyurus - Kortstertkoester Anthus caffer - Bosveldkoester Anthus campestris Anthus cervinus - Rooikeelkoester Anthus chacoensis Anthus chloris - Geelborskoester Anthus cinnamomeus - Gewone koester Anthus correndera Anthus crenatus - Klipkoester Anthus furcatus Anthus godlewskii Anthus gustavi Anthus gutturalis Anthus hellmayri Anthus hodgsoni Anthus hoeschi - Bergkoester Anthus leucophrys - Donkerkoester Anthus lineiventris - Gestreepte koester Anthus longicaudatus - Langstertkoester Anthus lutescens Anthus melindae Anthus nattereri Anthus nilghiriensis Anthus novaeseelandiae Anthus nyassae - Boskoester Anthus pallidiventris Anthus petrosus Anthus pratensis Anthus pseudosimilis - Kimberleykoester Anthus richardi Anthus roseatus Anthus rubescens Anthus rufulus Anthus similis - Nicholsonse koester Anthus sokokensis Anthus spinoletta Anthus spragueii Anthus sylvanus Anthus trivialis - Boomkoester Anthus vaalensis - Vaalkoester Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Hierdie artikel is ’n saadjie.


Koichi Hashiratani (柱谷 幸一, Hashiratani Koichi?, 1 Maart 1961 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


'n Habitat beskryf die plek waar diere en plante lewe. Verskillende tipes diere en plante kan dieselfde habitat deel. In so 'n geval word dit 'n biotoop genoem. 'n Habitat kan ook 'n ekostelsel of 'n bioom genoem word. Ekostelsels ontstaan wanneer verskeie lewende en nie-lewende dinge in 'n habitat saamwerk. 'n Habitat is ook bekend as 'n woonplek. Dit maak sin dat ’n bepaalde samestelling van diere en plante in dieselfde habitat leef. Sekere voedsel- en omgewingsfaktore lok ’n kombinasie van insekte, voëls en ander diere na ’n gedeelde gebied. Die samestelling begin dus met ’n aanbod van sekere plante en -kombinasies, plantvreters (soos bokke, hase en ander herbivore) wat daarvan leef en uiteindelik dalk self die slagoffers van roofdiere (karnivore) kan word. Plante en diere het sekere voorkeure vir ’n habitat waarin hulle kan leef en gedy. Die poolgebiede, met hul unieke samestelling van lewe, sien daar heeltemal anders uit as die woude van Suid-Amerika. Die seelewe (plante en diere) in verskeie oseane verskil aansienlik van die plante, visse en ander diere (byvoorbeeld krokodille en bewers) in ’n varswaterhabitat.


Eta (hoofletter Η, kleinletter η) is die sewende letter van die Griekse alfabet. In die Griekse numeriese stelsel het dit 'n waarde van 8. Die Latynse H en die Cyrilliese И is van die Griekse eta afkomstig. Hierdie artikel is ’n saadjie. Voel vry om Wikipedia te help deur dit uit te brei.


Changyuraptor is ’n genus roof-dinosourusse "met vier vlerke" uit die Vroeë Krytperiode wat in China ontdek is. Dit behoort tot die suborde Theropoda en daar is net een spesie, Changyuraptor yangi. Ten tyde van sy ontdekking was Changyuraptor yangi die grootste bekende lid van die Microraptorinae, of viervlerkige dinosourusse. Die fossiel is in 2012 ontdek deur ’n span wetenskaplikes onder leiding van dr. Luis Chiappe, direkteur van die Dinosourus-instituut van die Natuurhistoriese Museum van Los Angeles. Die genusnaam is afgelei van die Chinese woorde vir "langverige raptor" en die spesienaam gedenk die navorser Yang Yandong. ’n Ontleding van die fossiel aan die Universiteit van Kaapstad, Suid-Afrika, het gewys die dier was volgroeid en sowat 1,2 m lank, en dit het sowat 4,1 kg geweeg – min of meer soveel as ’n kalkoen. Dit maak die Changyuraptor die grootste viervlerkige dinosourus bekend: minstens 60% groter as vorige groot mikroraptorines. Changyuraptor het vere oor sy hele lyf gehad, insluitende sy arms en bene, en daarom het dit gelyk of hy twee paar vlerke het.


Keimond is 'n vakansiedorp geleë langs die monding van die Groot-Keirivier, 94 km noord-oos van Oos-Londen aan die Wildekus van die Oos-Kaap, Suid-Afrika. Die nedersetting van Keimond is deur die Britte geskep ná die 8ste Grensoorlog, as deel van die voorste linie van 'n buffersone wat gemik was op die beskerming van Brits-Kaffraria teen die strydende Xhosa-stamme. In 1930 het Huberta, die bekende seekoei, haar in die Keirivier net bokant die derde grot tuisgemaak. Sy is uiteindelik verjaag en het haar reis na die suide voortgesit. Rolbal en gholf is gewilde tydverdrywe in Keimond. Die Keimond Buiteklub het 'n 12-putjie gholfbaan asook 'n rolbal- en muurbalbaan aangrensend aan die kampterrein. Ander sportaktiwiteite sluit in bergfietsry, perdry en watersport soos swem, hengel, roei, seilplankry en seiljagvaart. Die ekonomie van Keimond draai hoofsaaklik om toerisme as gevolg van sy ligging op die suidelike ingang na die voormalige Transkei. Alhoewel baie van die inwoners afgetredenes is, word 'n beduidende deel van die behuising as vakansiehuise deur gesinne in die binneland besit.


Hierdie artikel handel oor die kleur. Vir die edelsteen, sien barnsteen. Amber is 'n goudgeel kleur wat herinner aan die kleur van gepoleerde barnsteen. Deur die vermenging van geel, rooi en wit kan amberkleur geproduseer word. Die eerste opgetekende gebruik van amber as 'n kleurnaam in Engels was in 1200. Volgens verskeie kleurskemas word amber as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Oenas (ook gespel Unas, Unis of Wenis en bekend onder die Hellenistiese naam Onnos volgens Manetho) was die laaste Egiptiese farao van die 5de Dinastie van die Ou Ryk. Daar word gereken hy het tussen 2375 en 2345 v.C. regeer. Hy het vermoedelik twee vroue gehad, Nebet en Chenoet, na aanleiding van hul grafte naby sy grafkelder. Met sy dood het die 5de Dinastie volgens Manetho tot ’n einde gekom en hy het dus waarskynlik nie seuns gehad nie. In die Turynse Koningslys word hier ook ’n spasie ingevoeg, en volgens Jaromir Malek is dit gewoonlik gedoen wanneer daar ’n verskuiwing van die hoofstad en koninklike woning was. Daar is egter wel tekens dat daar kontinuïteit was tussen die 5de en die 6de Dinastie: Kagemni, Djedkare en Oenas se raadgewer, het sy loopbaan onder Oenas se opvolger, Teti, voortgesit; Teti se koningin, Ipoet, was vermoedelik Oenas se dogter. Dit wys volgens Nicolas Grimal dat daar geen breuk tussen die dinastieë was nie. Die breuk was waarskynlik bloot weens ’n amptelike skuif. Weens ’n gebrek aan dokumente is min oor Oenas se bewind bekend.


Anglo American Korporasie van Suid-Afrika Beperk is 'n mynmaatskappy wat op 25 September 1917 deur sir Ernest Oppenheimer gestig is met 'n aanvangskapitaal van £ 1 000 000. Die naam dui daarop dat Amerikaanse firmas ook betrokke was tydens die stigting van die maatskappy. Die onmiddellike doelwit was om nuwe goudmyne aan die Oos-Rand te ontwikkel, maar dit het vinnig na die diamantbedryf uitgebrei. Die maatskappy word ook gou bedrywig in die koperstreek in Zambië en ook in die Suid-Afrikaanse steenkoolbedryf. Dit het betreklik vinnig tot een van die grootste myngroepe in Afrika ontwikkel. (en) "Anglo American appoints Mark Cutifani as Chief Executive". Geargiveer vanaf die oorspronklike op 11 Januarie 2013. Besoek op 18 Julie 2013. (en) Preliminary Results 2013 (en) "At a glance". Anglo American plc. Geargiveer vanaf die oorspronklike op 7 Augustus 2010. Besoek op 31 Augustus 2010. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Mars-la-Tour is 'n munisipaliteit in die Franse département Meurthe-et-Moselle. Die munisipaliteit beslaan 'n oppervlakte van 12,64 km² en het volgens die 2011-sensus ongeveer 968 inwoners (77 inwoners per km²). Op 16 Augustus 1870 het die slag van Mars-la-Tour hier plaasgevind. Die slag was deel van die Frans-Duitse Oorlog. Die Duitsers behaal 'n oorwinning en die Franse moes na die vesting van Metz terugval. Die onderstaande kaart toon die ligging van Mars-la-Tour met die belangrikste infrastruktuur en aangrensende munisipaliteite: Die figuur toon die bevolkingsgroei (bron: Institut national de la statistique et des études économiques): Statistiese inligting op die INSEE se webtuiste Wikimedia Commons het meer media in die kategorie Mars-la-Tour. Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Sportkonfederasie en Olimpiese Komitee (SASKOK) (Engels: South African Sports Confederation and Olympic Committee) is 'n niewinsgewende organisasie wat as die Nasionale Olimpiese Komitee (NOK) en die Nasionale Paralimpiese Komitee (NPK) vir Suid-Afrika dien. Dit is die beheerliggaam van alle sportsoorte van Suid-Afrika en koördineer die verhouding met verskeie internasionale sportfederasies. Dit is ook die liggaam wat verantwoordelik is vir Suid-Afrika se verteenwoordiging by die Statebondspele. 'n Nasionale Olimpiese Komitee (NOK) is 'n organisasie wat die belange van individuele lande in die Internasionale Olimpiese Komitee (IOK) behartig. Krieket Suid-Afrika Suid-Afrikaanse Rugbyunie Suid-Afrikaanse Sokkervereniging Suid-Afrika by die Olimpiese Spele (en) "History". Suid-Afrikaanse Sportkonfederasie en Olimpiese Komitee. Geargiveer vanaf die oorspronklike op 28 Mei 2011. Besoek op 29 Maart 2011. (en) "South Africa at the Commonwealth Games". "Commonwealth Games Federation". Geargiveer vanaf die oorspronklike op 12 September 2017. Besoek op 22 November 2012. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Mondopeningseremonie was ’n Antieke Egiptiese ritueel wat beskryf is in begrafnistekste soos die Piramidetekste. Die seremonie het behels dat die mond van ’n standbeeld of mummie met towerkrag oopgemaak word sodat dit kon asemhaal en praat. Daar is bewyse van dié ritueel uit die Ou Ryk tot die Romeinse Tydperk. Spesiale gereedskap en gelukbringers is gebruik om die seremonie uit te voer. Die Egiptenare het geglo ’n mens moet kos en water in die hiernamaals hê sodat sy siel kon oorleef. Die Mondopeningseremonie moes dus verseker dat die persoon in die hiernamaals kon eet en drink. Die seremonies het uit 75 "episodes" bestaan, en die volledigste vorm het die volgende ingesluit: Episodes 1–9 Voorbereidingsrituele Episodes 10–22 Besieling van die standbeeld Episodes 23–42 Vleisoffers wat verband hou met Bo-Egipte Episodes 43–46 Vleisoffers wat verband hou met Benede-Egipte Episodes 47–71 Begrafnismaal Episodes 72–75 Sluitingsrites Die Boek van die Dooies bevat ook ’n towerspreuk vir die proses wat die afgestorwene self kon gebruik: My mond word geopen deur Ptah, My mond se gebondenheid word verlos deur my stadsgod. Thoth het gekom ten volle voorberei met towerspreuke, Hy maak my mond vry van die gebondenheid van Set.


Ptolemeus I Soter (Grieks vir "Ptolemeus die Redder", ook bekend as Ptolemy Lagides; omstreeks 367-283 v.C.) was ’n Masedoniese generaal onder Alexander die Grote wat van 323 tot 283 v.C. die heerser van Antieke Egipte was. Hy was ook die stigter van die Ptolemeïese Ryk en het die titel farao opgeëis. Sy ma was Arsinoe van Masedonië en hoewel sy pa onbekend is, beskryf verskeie bronne hom as óf die seun van Lagus, ’n Masedoniese edelman, óf die buite-egtelike seun van Philippos II van Masedonië (wat hom, as dit waar is, die halfbroer van Alexander maak). Dit kan ook wees dat die laaste weergawe gefabriseer is om die Ptolemeïese Ryk glorieryker te maak. Ptolemeus was een van Alexander se getroue generaals en een van sy sewe "lyfwagte". Hy was ’n paar jaar ouer as Alexander en ’n vriend sedert hul kinderdae. Hy is opgevolg deur sy seun, Ptolemeus II Philadelphus. Walter M. Ellis: Ptolemy of Egypt, Londen 1993. Christian A. Caroli: Ptolemaios I. Soter – Herrscher zweier Kulturen, Konstanz 2007.


Die Ermelo-Richardsbaai steenkooltrajek is 'n spoorlyn wat deur Transnet Freight Rail gebruik word om spesiale lang treine met uitvoersteenkool vanaf verskeie koolmyne in Mpumalanga na die uitvoerterminaal by Richardsbaai te verskuif. Die trajek is een van vier in Suid-Afrika wat teen 'n spanning van 25 kV wisselstroom opereer. Die spesiaalontwerpte Klas 11E-lokomotief is aanvanklik uitsluitlik op hierdie trajek vir steenkooltreine gebruik. In 2015 is die lokomotiewe vervang met die nuwe Chinees-ontwerpte Suid-Afrikaanse Klas 21E.